title: Englannin maatalouden vallankumous

text: Yksi muutokseen vaikuttanut tekijä oli vuoroviljely, jossa eri vuodenaikoina pelloilla kasvatettiin viljaa tai rehunaurista ja apilakasveja ja niiden sukulaisia kuten sinimailanen, herne ja papu sekä teollisuuden tarvitsemia kasveja, kuten hamppua, pellavaa ja humalaa. Nauris voi kasvaa myös talvikaudella ja tekee syvät juuret nostaen kivennäisiä pintaan. Apila taas pystyy sitomaan ilmasta typpeä ja lannoittaa siten maaperää. Tämä mahdollisti tehokkaan kevyiden maiden kasvatuksen ja viljelykelpoisena pitämisen rajatuilla maatiloilla.


title: Englannin maatalouden vallankumous

text: Viljelysmaat olivat keskiajalla sirpaloituneet, mikä hidasti kehitystä. Englannissa alkoi 1600-luvun lopulla yhtenä seurauksena mainiosta vallankumouksesta ja maan omistuksen selkeytymisestä "aitausliike", jossa pientiloja yhdistettiin suuremmiksi ja yhteismaita otettiin yksityiskäyttöön. Suuremmilla tiloilla oli paremmat edellytykset hankkia uusia työkaluja ja koneita. Vuokraviljelijöiden motiivi viljelyn tehostamiseen oli huono, koska se johti vain verojen ja vuokrien nousuun.


title: Englannin maatalouden vallankumous

text: Englannin maanviljelyn vallankumouksen taustalla oli joukko sosiaalisia, taloudellisia ja ja viljelytekniikan kehittymisen aiheuttamia muutoksia. Näistä merkittävimpiä olivat:


title: Englannin maatalouden vallankumous

text: Vuonna 1750 maanviljelyn tuotanto kasvoi nopeammin kuin väestö. Kasvanut ruuantuotanto mahdollisti Englannin ja Walesin väestön kasvamisen 5,5 miljoonasta vuonna 1700 yli 9 miljoonan vuonna 1801. Koska maanviljelyn vallankumous vapautti työvoimaa ja mahdollisti Malthusin väestöteorian mukaisen katastrofin ohittamisen, maanviljelyn tehostumista on pidetty yhtenä teollisen vallankumouksen alkamisen syynä.


title: Englannin maatalouden vallankumous

text: Viljan hinnan kehitys taittui 1750-luvulla ja hinnat pysyivät korkeina 1800-luvun puoliväliin. Syynä oli osin väkiluvun kasvu ja rehuviljan kulutuksen kasvu teollisuuden ja kaupan kuljetustarpeen kasvaessa, mutta merkitystä oli myös kansakunnan vaurastumisella. Viljan hinta heijastui vuokraviljelijöiden vuokriin ja maan hintaan. Korkeiden hintojen vallitessa työläisten reaaliansiot laskivat ja maanviljelyn kulta-aika olikin työläisille kurjuuden aikaa, palkasta meni valtaosa ruokaan. Tämä johti korvaavien ruokakasvien etsimiseen, jollaiseksi varsinkin Irlannissa tuli peruna.


title: Englannin maatalouden vallankumous

text: Tekniikan näkökulmasta Englanti oli maatalouden mallimaa 1700-luvulta 1800-luvun puoliväliin. Maatalouskoneiden rakentamisesta merkittävä osa teollista vallankumousta. Vuoroviljelyn ja uusien koneiden avulla sadot alkoivat kasvaa ja alettiin kiinnittää huomiota sadonkorjuun tehostamiseen 1700-luvun lopulla. Sirpillä tehtynä tähkienleikkaus oli työvoimavaltaista. Andrew Meikle kehitti puimakoneen 1786. Leikkuukoneen kehitti Patrick Bell vuonna 1826. Höyrykoneet alkoivat pyörittää puimakoneita 1800-luvun puolivälissä.


title: Dougouténé II

text: Dougouténé II on maalaiskunta Moptin alueen Koron piirissä Malissa. Sen keskuskylä Andiagana sijaitsee Gondo-Sénon tasangolla 43 kilometriä Korosta lounaaseen. Kunnassa on 20 100 asukasta (vuonna 2009).


title: Dougouténé II

text: Dougouténé II:n kunta rajoittuu pohjoisessa Koron piirin Pel Maoudén ja idässä Dougouténé I:n, etelässä Bankassin piirin Bayen ja Koulongon Habé sekä lännessä Soubalan ja Bankassin kuntiin. Seutu kuuluu Sahelin vyöhykkeeseen.


title: Dougouténé II

text: Kuntaan kuuluu 20 kylää. Asukkaat ovat dogoneja, fulbeja ja moseja. Heistä 90 % on muslimeja ja loput kristittyjä ja animisteja.


title: Dougouténé II

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maapähkinä, maapapu, lehmänpapu, seesami ja fonio. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan käsityöammatteja.


title: Dougouténé II

text: Kunnan liikenneyhteydet ovat heikot. Palveluihin kuuluvat kuusi alakoulua, koraanikoulu ja terveysasema.


title: Sibila

text: Sibila on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen varrella 75 kilometriä Ségousta maanteitse koilliseen. Kunnassa on 19 200 asukasta (vuonna 2009).


title: Sibila

text: Sibilan kunta rajoittuu idässä Ségoun piirin Dioron, etelässä Farakou Massan ja lännessä Sansandingin sekä pohjoisessa Nionon piirin Pogon ja Macinan piirin Kolongon kuntiin. Kuntaan kuuluu 15 kylää.


title: Sibila

text: Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi ja riisi. Kotieläimiä ovat naudat, lampaat ja vuohet. Palveluihin kuuluvat viisi koulua, koulutus- ja kehittämiskeskus (CED) sekä terveysasema.


title: Moldovan tasavallan sosialistipuolue

text: Moldovan tasavallan sosialistipuolue (PSRM) () on moldovalainen, venäläismielinen puolue. Moldovan tasavallan sosialistipuolueen puheenjohtajana toimii maan aiempi kauppa- ja talousministeri, taloustieteiden tohtori ja Moldovan tullin johtajana kenraalimajurin arvolla työskennellyt Igor Dodon.


title: Moldovan tasavallan sosialistipuolue

text:
Puolueen edeltäjänä oli Moldovan sosialistipuolue (SPM), joka perustettiin 11. elokuuta 1992. Vuoden 1994 parlamenttivaaleihin se osallistui vaaliliitossa, joka sai 28 edustajapaikkaa. Vuosina 1994–1996 SPM oli maansa hallituksessa. Puolue jakaantui kahdeksi ryhmäksi vuonna 1996. Kesäkuussa 1997 perustettiin Eduard Smirnovin, Veronica Abramciucin ja Valentin Krilovin johdolla Moldovan tasavallan sosialistipuolue. Se on rekisteröity 6. elokuuta 1997. Vuosina 2005–2011 puolue tunnettiin nimellä Moldovan sosialistipuolue "Äiti synnyinmaa" (Partidul Socialiştilor din Moldova «Patria-Rodina», PSMPR tai PSRM).
Moldovan 101 edustajan parlamentissa puolueella oli kaudella 2010–2014 neljän edustajan ryhmittymä, joka syntyi joidenkin, alkujaan Moldovan kommunistipuolueen (PCRM) ryhmään kuuluneiden kansanedustajien erotessa vaalien 2010 jälkeisestä 42 edustajan ryhmittymästä.


title: Moldovan tasavallan sosialistipuolue

text:
Moldovassa järjestettiin parlamenttivaalit 30. marraskuuta 2014. Osa vaaleja edeltäneistä syksyn 2014 mielipidekyselyistä ennakoi puolueen saattavan ylittää parlamenttivaalien kuuden prosentin vaalikynnyksen. Toisten mukaan Moldovan tasavallan sosialistipuolue jäisi vaalikynnyksen alle. Vaalimainoksissa Venäjä-myönteisen, ja Moldovan integroitumista Euraasiaan ajavat sosialistipuolueen edustajat esiintyivät neuvottelupöydässä Putinin kanssa. Venäjän presidentti on avoimesti ilmoittanut tukensa puolueelle.
Itse vaalissa puolue sai yli 20 % äänistä ja nousi suosituimmaksi puolueeksi. Se sai 24 parlamentin 101 paikasta.


title: Nina Badrić

text: Nina Badrić (s. 4. heinäkuuta 1972 Zagreb) on kroatialainen näyttelijä, laulaja ja malli.


title: Verstappen

text: Verstappen on alankomaalainen sukunimi. Verstappen on seuraavien henkilöiden sukunimi:


title: Sansanding

text: Sansanding on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen rannalla 55 kilometriä Ségousta maanteitse koilliseen. Kunnassa on 23 100 asukasta (vuonna 2009).


title: Sansanding

text: Sansandingin kunta rajoittuu idässä Ségoun piirin Sibilan, etelässä Farakou Massan ja Togoun, lännessä Markalan ja Dougabougoun sekä pohjoisessa Nionon piirin Siribalan ja Pogon kuntiin. Alue on pinnanmuodostukseltaan tasaista Nigerjoen ”kuollutta deltaa”. Sen läpi virtaa Office du Nigerin Macinan kastelukanava.


title: Sansanding

text: Kuntaan kuuluu 17 kylää sekä joukko pikkukyliä. Asukkaat ovat soninkeja, fulbeja, bambaroita, bozoja, moseja ja maureja. Yli 90 % on muslimeja. Lisäksi on animisteja ja muutamia kristittyjä.


title: Sansanding

text: Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, hirssi, durra, maapähkinä ja fonio. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan käsityöammatteja ja kaupankäyntiä.


title: Sansanding

text: Kunnan läpi kulkee Ségoun ja Macinan välinen maantie. Palveluihin kuuluvat seitsemän alakoulua, yläkoulu, nuorisotalo ja terveysasema. Sansandingin kylässä toimii laajalti tunnettu madrasa.


title: Alguersuari

text: Alguersuari on espanjalainen, tarkemmin katalonialainen sukunimi. Alguersuari on seuraavien henkilöiden sukunimi:


title: Wiley Maple

text: Wiley Maple (s. 25. toukokuuta 1990) on yhdysvaltalainen alppihiihtäjä, joka edustaa Aspen Valley Ski & Snowboard Clubia.


title: Wiley Maple

text: Alppihiihdon maailmancupissa Maple kilpaili ensimmäisen kerran Wengenin syöksylaskussa tammikuussa 2011. Ensimmäiset maailmancupin pisteensä hän saavutti Val Gardenan supersuurpujottelussa joulukuussa 2011 oltuaan 29:s. Parhaimmillaan hän on ollut 17:s Saalbachin syöksylaskussa helmikuussa 2015.


title: Jääpallon Allsvenskan-kausi 2010–2011

text: Ruotsin jääpallon Allsvenskan pelattiin kaudella 2010-2011 kahdessa kahdentoista joukkueen lohkossa, joissa pelattiin kaksinkertainen sarja. Lohkojen kaksi parasta joukkuetta selviytyivät Elitserienin karsintoihin, kaksi heikointa putosi 1. divisioonaan ja sijoille 9.-10. sijoittuneet joutuivat karsimaan Allsvenskanin sarjapaikastaan.


title: Jääpallon Allsvenskan-kausi 2010–2011

text:
Karsinnoissa pelasivat Allsvenskanin lohkojen kakkoset eli Ale-Surte BK ja Örebro SK Elitserienin kahta
viimeistä eli Tillberga Bandy Västerås ja IFK Vänersborgia vastaan. Vastustajat luotiin maantieteellisesti eli Örebro-Tillberga
ja Ale-Surte - IFK Vänersborg.


title: Jääpallon Allsvenskan-kausi 2010–2011

text: Jönköping, Köping ja Västanfors säilyivät Allsvenskanissa sekä Frillesås nousi uutena Allsvenskaniin.


title: Jevgeni Klimov

text: Jevgeni Dmitrijevitš Klimov (; s. 3. helmikuuta 1994 Perm, Venäjä) on venäläinen mäkihyppääjä ja entinen yhdistetyn hiihtäjä.


title: Jevgeni Klimov

text: Klimov kilpaili yhdistetyssä vuoden 2014 talviolympialaisissa hänen kotimaassaan Sotšissa. Hän oli normaalimäen kilpailussa 45. ollen peräti kolmantena mäkiosuuden jälkeen. Hän osallistui myös vuoden 2013 MM-kilpailuhin, ollen siellä parhaimmillaan 49. suurmäen kilpailussa. Maailmancupissa Klimovin paras henkilökohtainen sijoitus on viimeinen pistesija eli 30. tila marraskuun 2013 Rukan osakilpailusta. Paras maailmancupin yhteissijoitus on 80. kaudelta 2013–14. Toistaiseksi viimeisen kilpailunsa yhdistetyn maailmancupissa Klimov kilpaili joulukuussa 2014 Ramsaussa sijoittuen sijalle 47. Mäkihypyn puolella hän saavutti ensimmäisen palkintosijansa mäkiviikolla 2017 oltuaan kolmas Innsbruckissa. Ensimmäisen osakilpailuvoittonsa hän otti Wisłassa marraskuussa 2018.


title: Jevgeni Klimov

text: Klimov kilpaili mäkihypyssä vuoden 2015 MM-kilpailuissa Falunissa, jossa hän oli suurmäen kilpailun 35:s. Hän voitti mäkihypyssä kultaa joukkuemäestä ja pronssia normaalimäestä vuoden 2015 talviuniversiadeista Slovakiasta. Noissa kisoissa Klimov kilpaili myös yhdistetyssä ilman menestystä.


title: Kaladougou

text: Kaladougou on maalaiskunta Koulikoron alueen Dioïlan piirissä Malissa. Sen keskuspaikka Dioïla sijaitsee Banin alkujoen Baoulén varrella 165 kilometriä Bamakosta maanteitse itään. Kunnassa on 51 400 asukasta (vuonna 2009).


title: Kaladougou

text: Kaladougoun kunta rajoittuu pohjoisessa Dioïlan piirin Guègnèkan, Kerelan ja Wacoron, idässä Nangolan ja Kilidougoun, etelässä Dègnèkoron ja N’Garadougoun sekä lännessä Ténindougoun kuntiin. Seutu kuuluu Sudanin vyöhykkeeseen. Pinnanmuodostukseltaan se on tasankoa. Vesistöjä ovat Baoulén lisäksi sen sivujoet Diomi-ko ja Tonga. Kasvillisuus on maataloudesta kärsinyttä metsäsavannia.


title: Kaladougou

text: Kuntaan kuuluu 18 kylää. Dioïla on sekä kunnan että hallintopiirin keskus. Asukkaat ovat bambaroita, djulia, dogoneja, miniankoja, maureja ja songhaita.


title: Kaladougou

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, hirssi ja durra. Myytäväksi kasvatetaan puuvillaa. Kotieläimiä ovat naudat, lampaat, vuohet, aasit, hevoset, siat ja siipikarja. Lisäksi harjoitetaan kalastusta, käsityöammatteja ja kaupankäyntiä. Dioïlassa on paikallinen markkinapaikka.


title: Kaladougou

text: Dioïlan kautta kulkee Fanan ja Norsunluurannikon rajan välinen maantie RN30. Sen lähellä on myös käyttämätön lentokenttä. Kunnassa toimii kolmisenkymmentä peruskoulua ja koraanikoulua, lyseo ja terveydenhuollon ammattikoulu. Terveyspalveluihin kuuluvat piirin poliklinikka ja kaksi terveysasemaa. Dioïlassa on vesijohto- ja sähköverkko.


title: Adriano Foglia

text: Adriano Augusto Foglia (s. 25. huhtikuuta 1981 São Paulo, Brasilia) on brasilialaissyntyinen italialainen futsalpelaaja, joka edustaa Marca Futsalia.


title: Adriano Foglia

text: Italian futsalmaajoukkueessakin pelannut Foglia on voittanut maajoukkueen kanssa yhden MM-hopean vuodelta 2004 ja yhden MM-pronssin vuodelta 2008. Hän on osallistunut kaksiin MM-kilpailuihin. Vuonna 2000 Italiaan muuttanut Foglia on pelannut myös neljissä EM-kilpailuissa, joista hänellä on yksi EM-kulta vuodelta 2003 sekä yksi EM-hopea ja -pronssi.


title: Adriano Foglia

text: Foglia valittiin vuonna 2003 vuoden parhaaksi futsalpelaajaksi. Vuodesta 2011 hän on edustanut italialaista Marca Futsalia.


title: Gisbert Jänicke

text: Gisbert Hartmut Jänicke (s. 19. maaliskuuta 1937 Ziegelhausen, Saksa) on saksalainen Helsingissä asuva suomalaisen kirjallisuuden kääntäjä.


title: Gisbert Jänicke

text: Jänicke on kääntänyt saksan kielelle runoutta, proosaa ja näytelmiä suomen, viron ja ruotsin kielistä.


title: Gisbert Jänicke

text: Jänicke on kääntänyt muun muassa Paavo Haavikon, Arto Paasilinnan ja Daniel Katzin teoksia sekä Kalevalan ja viimeksi Aleksis Kiven Seitsemän veljestä-romaanin.


title: Centrospermae

text: Centrospermae on vanha nimitys kohokkikasvien (Caryophyllaceae) ja niiden sukulaisten kasvilahkolle (Caryophyllales). Nimi on tullut ajankohtaiseksi molekyylitaksonomian tuloksena syntyneessä luokittelussa, jossa Caryophyllales on laajentunut käsittämään suuren joukon heimoja, joita aiemmin ei pidetty kohokkikasvien lahkon sukulaisina. Nyt nimitystä voidaan käyttää ns. varsinaisista Caryophyllales-lahkon heimoista, lahkon ydinryhmästä (engl. Core Caryophyllales).


title: Centrospermae

text: Kladin kasvit ovat ruohovartisia. Kukinto on viuhkomainen. Kukissa on mesiäinen hetiön tai maljamaisen pohjuksen (hypanthium) sisäpuolella. Emilehdet sijaitsevat kohdakkain kehälehtien kanssa. Luotit ovat hieman laajenneet. Siemenaiheet ovat luokkimaisesti taipuneita (kampylotrooppisia) ja kiinnittyvät tavallisesti pohja- tai keski-istukkaan, mistä ryhmänimi Centrospermae ('keskussiemeniset') johtuu. Hedelmä sisältää useita tai paljon mustia siemeniä, joissa on käyrä alkio. Lisäksi ryhmässä on useita kemiallisia, anatomisia ja geeneihin liittyviä tuntomerkkejä.


title: Centrospermae

text: Vanhastaan ryhmän tärkeimpänä tuntomerkkinä pidettiin betasyaania kukkien väripigmenttinä, kun se muilla koppisiemenisillä on antosyaania.


title: Centrospermae

text: Caryophyllales-lahkon ydinryhmä (Centrospermae) on varsin runsaslajinen ja moniheimoinen: noin 5,3 % varsinaiskaksisirkkais- eli eudikotyledonilajeista kuuluu siihen. Ryhmään kuuluvat heimot ovat:Lisäksi on kaksi sukua ("Macarthuria" ja "Hypertelis"), jotka ilmeisesti ansaitsisivat omat heimonsa, mutta ne ovat vielä tieteellisesti nimeämättä.


title: Michele Lupo

text: Michele Lupo (4. joulukuuta 1932 Corleone – 27. kesäkuuta 1989 Rooma) oli italialainen elokuvaohjaaja.


title: Michele Lupo

text: Lupo työskenteli aluksi kuvaussihteerinä ja myöhemmin Camillo Mastrocinquen ja muiden ohjaajien apuohjaajana. Hänen ensimmäinen itsenäinen ohjaustyönsä oli "Maciste, il gladiatore più forte del mondo" vuonna 1962. Sen jälkeen Lupo teki muun muassa teknisesti taitavia jännityselokuvia kuten "Colpo maestro al servizio di Sua Maestà Britannica" (1967) ja "Miljoonan dollarin mies" ("Un Uomo da rispettare", 1972), italowesternin "California – mies ilman lakia" ("California", 1977) sekä Bud Spencerin tähdittämiä suosittuja seikkailuelokuvia.


title: Bosco Verticale

text: Bosco Verticale (pystysuora metsä) on Italiassa Milanon kaupungissa olevat kaksi tornitaloa. Vuonna 2014 valmistuneet talot ovat 18- ja 24-kerroksiset. Jokaisessa asunnossa on vähintään yksi parveke, ja talojen seinille on istutettu 900 puuta. Arkkitehti Stefano Boerin suunnittelemat talot voittivat vuonna 2014 Saksan arkkitehtuurimuseon ja Frankfurtin kaupungin myöntämän kansainvälisen tornitalopalkinnon.


title: Jorma Likovuori

text: Jorma Kalevi Likovuori (s. 18. huhtikuuta 1937 Lahti) on suomalainen Hollolan Pyhäniemessä asuva kirjailija.


title: Jorma Likovuori

text: Likovuori on työskennellyt maa- ja sahatyömiehenä 1950- ja 1960-luvuilla.


title: Francesco De Fabiani

text: Francesco De Fabiani (s. 21. huhtikuuta 1993 Aosta) on italialainen maastohiihtäjä, joka edustaa CS Esercito -seuraa.


title: Francesco De Fabiani

text: De Fabiani kilpaili Sotšin talviolympialaisissa 2014 kolmella matkalla ollen parhaimmillaan 30 kilometrin yhdistelmäkilpailussa 21:s.


title: Francesco De Fabiani

text: De Fabiani debytoi maailmancupissa Tour de Skin 2013–2014 avauskilpailussa Oberhofissa ollen 97:s. Ensimmäiset maailmancupin pisteensä De Fabiani saavutti marraskuussa 2014 Rukalla 15 kilometrin perinteisen tavan kilpailussa ollen 13:s. Ensimmäisen palkintokorokesijoituksensa sekä samalla voiton hän saavutti Lahden 15 kilometrin perinteisen hiihtotavan kilpailussa maaliskuussa 2015. Tour de Skillä 2015 hän hiihti 15 kilometrin perinteisen hiihtotavan takaa-ajoetapilla nopeimman ajan sijoittuen etapilla seitsemänneksi. Hän voitti alle 23-vuotiaiden maailmancupin kokonaiskilpailun kaudella 2014–2015.


title: Francesco De Fabiani

text: De Fabiani sijoittui Tour de Skin 2016 kokonaiskilpailussa yhdeksänneksi ja Oberstdorfin 15 kilometrin perinteisen yhteislähtökilpailussa kolmanneksi. Hän oli samalla kaudella toinen Falunin 15 kilometrin vapaan hiihtotavan yhteislähtökilpailussa. Hän sijoittui kaudella 2017–2018 kolmanneksi Tour de Skin Oberstdorfin 15 kilometrin vapaan yhteislähtökilpailussa ja Falunin maailmancupfinaalin 15 kilometrin perinteisen yhteislähtökilpailussa. Kaudella 2018–2019 hän oli Tour de Skillä toinen Oberstdorfin ja Val di Fiemmen 15 kilometrin perinteisen hiihtotavan yhteislähtökilpailuissa ja kokonaiskilpailussa yhdeksäs.


title: Beth Behrs

text: Elizabeth Ann Behrs (s. 26. joulukuuta 1985 Lancaster, Pennsylvania) on yhdysvaltalainen näyttelijä, joka tunnetaan erityisesti vuonna 2011 alkaneesta komediasarjasta "Tyhjätaskut". Hän näyttelee sarjan toista pääosaa Kat Denningsin rinnalla.


title: Beth Behrs

text: Behrs syntyi Pennsylvanian Lancasterissa ja kasvoi Virginian Lynchburgissa, kunnes perhe muutti Kaliforniaan hänen ollessaan 15-vuotias. Hän halusi lapsesta lähtien näyttelijäksi, erityisesti Broadwaylle, ja osallistui high schoolissaan teatterikerhon toimintaan. Behrs opiskeli American Conservatory Theaterissa ja Kalifornian yliopistossa Los Angelesissa, josta hän valmistui vuonna 2008. Sen jälkeen hän teki joitakin mallintöitä ja pieniä rooleja televisiossa. Alkuvuodesta 2009 hän sai ensimmäisen elokuvaroolinsa teinikomediasta "".


title: Tranås BoIS Bandy

text: Tranås BoIS Bandy on urheiluseura Tranåsista, Ruotsin Smoolannista. Seura perustettiin vuonna 1941, jolloin kaksi paikkakunnan jääpalloa pelaavaa seuraa Tranås IK ja Tranås SK yhdistyivät uudeksi seuraksi Tranås BoIS. Ohjelmassa oli niin jalkapallo kuin jääpallokin. Seura nousi ensimmäisen kerran Ruotsin jääpallon pääsarjaan kaudella 1950. Tranås BoIS on pelannut korkeimmalla sarjatasolla kaikkiaan 22 sarjakautta. Viimeisimmän kerran Tranås BoIS on pelannut ylintä sarjaa kaudella 1996-1997.


title: Tranås BoIS Bandy

text: Seuran kotiareena Bredstorp sai tekojään vuonna 1970. Seuran kovina kilpailijoina vuosien saatossa ovat olleet kaksi smoolantilaisseuraa Nässjö IF ja Vetlanda BK. Yleisöennätys on vuodelta 1965, joloin Tranås BoIS kohtasi Nässjö IF:n 6 857 katselijan edessä. Tunnetuin Tranås BoIS:n jääpalloilija on pitkäaikainen maajoukkuemies Torsten Sparv. Tranås BoIS on pelannut 2010-luvulla Ruotsin toiseksi korkeinta sarjaa Allsvenskania sen Etelälohkossa.


title: Microteaceae

text: Microteaceae on muutamalajinen heimo koppisiemenisten Caryophyllales-lahkossa, johon kuuluvat myös mm. kohokkikasvit (Caryophyllaceae).


title: Microteaceae

text: Heimon kasvit ovat yksivuotisia ruohoja, joiden lehdet sijaitsevat varressa kierteisesti. Kukinto on terttumainen; kukat ovat tertussa enintään kolmen ryhminä. Heteitä on kahdesta yhdeksään, tavallisesti kuitenkin viidestä yhdeksään, ja ponnet ova pallomaisia. Sikiäin koostuu kahdesta neljään emilehdestä ja on yhdislehtinen ja yksilokeroinen. Vartalot ovat harittavia. Kunkin kukan sikiäimessä on vain yksi siemenaihe, jonka varsi (funikulus) on melko pitkä. Hedelmä on karheapintainen tai piikkinen pähkylä.


title: Microteaceae

text: Lajit kasvavat Antilleilla, Keski-Amerikassa ja usealla erillisalueella Etelä-Amerikassa.


title: Microteaceae

text: Heimon muodostaa yksi ainoa heikosti tunnettu suku, "Microtea", jossa on yhdeksän lajia. Aikaisemmin suku on viety revonhäntäkasveihin (Amaranthaceae), kermesmarjakasveihin (Phytolaccaceae) tai Lophiocarpaceae-heimoon. Kaikki mainitut heimot kuuluvat Caryophyllales-lahkon Centrospermae-kladiin.


title: Microteaceae

text: Suvun lajit ovat:


title: Yūichirō Miura

text: Yūichirō Miura (; s. 12. lokakuuta 1932 Aomori) on japanilainen vuorikiipeilijä. Toukokuussa 2013 hänestä tuli vanhin Mount Everestille kiivennyt ihminen. Miura on kiivennyt Everestille myös toukokuussa 2003 ja toukokuussa 2008.


title: Yūichirō Miura

text: Miura opiskeli eläinlääketiedettä Hokkaidon yliopistossa vuoteen 1956 asti. Samana vuonna hän meni naimisiin Tomokon kanssa. Heillä on kolme lasta. Heidän poikansa Gota osallistui olympialaisiin Lillehammerissa 1994 ja Naganossa 1998.


title: Yūichirō Miura

text: Hän omistaa hotellin ja hiihtokoulun Sapporossa, sekä myös vaatetusyhtiön.


title: Antti Häkämies

text: Antti Häkämies (s. 13. helmikuuta 1986 Kotka) on suomalainen maastohiihtäjä. Hän edustaa Posion Pyrintöä ja hänen valmentajansa on Allan Maaninka. Häkämies on erikoistunut sprintteihin. Häkämies debytoi maastohiihdon maailmancupissa marraskuussa 2006 Rukalla ollen 51. perinteisen sprintissä. Ensimmäiset maailmancup-pisteensä hän saavutti maaliskuussa 2012 Lahdessa ollen perinteisen sprintin 29. Häkämiehen paras sijoitus maailmancupissa on 25. vuodelta 2012 Rukan perinteisen sprintistä. Häkämiehellä on myös yksi Suomen-mestaruuspronssi sprintistä vuodelta 2009.


title: Ulla Pitkonen

text: Ulla Katri Pitkonen (s. 20. huhtikuuta 1937 Viipuri) on suomalainen radiokuunnelmia kirjoittanut kirjailija.


title: Ulla Pitkonen

text: Pitkonen palkittiin 1966 J. H. Erkon kirjoituskilpailussa.


title: Bernhard Flaschberger

text: Bernhard Flaschberger (s. 6. heinäkuuta 1996) on itävaltalainen yhdistetyn hiihtäjä. Hän voitti nuorten MM-kultaa joukkuekilpailussa Val di Fiemmessä helmikuussa 2014. Flaschberger debytoi Yhdistetyn maailmancupissa Rukalla suurmäen ja 10 kilometrin hiihdon kilpailussa marraskuussa 2014. Ensimmäisessä kilpailussaan Flaschberger oli heti 14. ja päivää myöhemmin hän oli joukkuesprintin viides.


title: Aimo Moilanen

text: Aimo Vilho Juhani Moilanen (31. toukokuuta 1937 Oulu – 13. tammikuuta 1986 Kemi) oli suomalainen lyseon lehtori ja kirjailija.


title: Aimo Moilanen

text: Moilasen vanhemmat olivat peltiseppä Vilho Eemeli Moilanen ja Ida Anna Sofia Jauhiainen. Hän valmistui filosofian kandidaatiksi 1962 Helsingin yliopistosta ja toimi sitten äidinkielen opettajana Haapamäellä ja äidinkielen lehtorina Kemin tyttölyseossa ja Kemin lyseossa 1966–1973 sekä lukiossa 1974–1976. Moilanen jäi eläkkeelle 1976.


title: Aimo Moilanen

text: Moilanen oli Pohjoiset kirjailijat ry:n puheenjohtajana 1969–1970.


title: Jääpallon Elitserien-kausi 2008–2009

text: Ruotsin jääpallon Elitserien pelattiin kaudella 2008-2009 neljäntoista joukkueen kaksinkertaisena sarjana. Kahdeksan parasta joukkuetta selviytyivät pudotuspeleihin, sijoille 11-12 sijoittuneet joukkueet joutuivat karsimaan sarjapaikastaan ja sijoille 13-14 sijoittuneet putosivat Allsvenskaniin.


title: Jääpallon Elitserien-kausi 2008–2009

text: Loppuotteluun selvisivät Västerås SK ja Edsbyns IF.


title: Jääpallon Elitserien-kausi 2008–2009

text: IFK Motala ja Örebro putosivat sarjasta.


title: Jääpallon Elitserien-kausi 2008–2009

text: Puolivälierät ja välierät pelattiin paras kolmesta -systeemillä.


title: Jääpallon Elitserien-kausi 2008–2009

text:
21.3.2009 Studenternas IP, Uppsala Yleisöä:
Karsinnat pelattiin kaksiosaisina, ja ne aloitettiin Allsvenskan-seuran kotikentällä.


title: Jääpallon Elitserien-kausi 2008–2009

text: Kungälv ja Vänersborg säilyivät Elitserienissä.


title: Matti Rissanen

text: Matti Juhani Rissanen (23. kesäkuuta 1937 Viipuri – 24. tammikuuta 2018 Vantaa) oli suomalainen professori ja kielitieteilijä.


title: Matti Rissanen

text: Rissanen opiskeli Helsingin yliopistossa ja väitteli tohtoriksi vuonna 1968. Hän toimi englantilaisen filologian dosenttina 1969–1970, apulaisprofessorina 1970–1977 ja professorina 1977–2001. Hän oli myös yliopiston kielikeskuksen johtaja 1977–1983.


title: Matti Rissanen

text: Rissanen laati vuonna 1991 julkaistun "The Helsinki Corpus" -nimisen englanninkielisen historiallisen tekstikorpuksen. Vuonna 1995 perustettiin Rissasen johdolla englannin kielen vaihtelua tutkiva Varieng-tutkimusyksikkö.


title: Matti Rissanen

text: Rissanen oli vuonna 1998 Societas Linguistica Europaean presidentti. Rissanen sai vuonna 2012 Alfred Kordelinin säätiön 30 000 euron tunnustuspalkinnon.


title: Christian Djoos

text: Christian Djoos (s. 6. elokuuta 1994 Göteborg, Ruotsi) on ruotsalainen jääkiekkopuolustaja, joka pelaa NHL-joukkue Washington Capitalsin organisaatiossa. "The Sports Forecaster" -sivuston mukaan hän on yleishyvä kiekollinen puolustaja, joka on hyvä hyökkäyspäässä ja käyttökelpoinen ylivoimalla. Djoos liikkuu myös sulavasti. Djoosin koko ei ole kuitenkaan optimaalinen NHL-tasolle, joten hänen tulisi lisätä voimaa.


title: Christian Djoos

text: Djoos on Brynäs IF:n kasvatti. Hän voitti seurassa J18 Allsvenskanin kultaa vuonna 2010 ja pronssia vuonna 2011. Kaudella 2010–2011 Djoos voitti myös sarjan puolustajien pistepörssin tehoilla 4+14=18. Kaudella 2011–2012 hänet valittiin J18 Allsvenskanin parhaaksi puolustajaksi, vaikka Djoos pelasi suurimman osan kaudestaan Brynäsin J20-junioreissa. Hän pelasi myös 17-vuotiaana ensimmäisen ottelunsa seuran Elitserien-joukkueessa. Washington Capitals varasi Djoosin seitsemännellä kierroksella 195. pelaajana .


title: Christian Djoos

text: Varsinaisella SHL:n (ent. Elitserien) tulokaskaudellaan 2012–2013 Djoos teki 47 runkosarja- ja neljässä playoff-ottelussa tehot 2+6=8. Marraskuussa 2012 hän teki kaksivuotisen jatkosopimuksen Brynäsin kanssa. Kaudella 2013–2014 Djoos teki SHL:ssä 47 runkosarjaottelussa tehot 2+11=13 sekä viidessä playoff-ottelussa tehot 1+2=3. Hän pelasi myös yhden ottelun Brynäsin J20-junioreissa sekä runkosarjassa että pudotuspeleissä ja voitti kauden päätteeksi J20 SuperElitin pronssia.


title: Christian Djoos

text: Toukokuussa 2014 Djoos teki kolmivuotisen tulokassopimuksen Washington Capitalsin kanssa. Saman syksyn harjoitusleirin päätteeksi seura lähetti hänet kuitenkin kaudeksi 2014–2015 vielä lainalle Brynäsiin. SHL-kauden jälkeen, maaliskuussa 2015 Djoos siirtyi AHL-joukkue Hershey Bearsin vahvuuteen. Hän pelasi siellä yhden ottelun tehden yhden syöttöpisteen.


title: Christian Djoos

text: Kauden 2015–2016 Djoos aloitti Hershey Bearsin vahvuudessa. Hän pelasi siellä koko kauden ja teki 62 runkosarjaottelussa tehot 8+14=22 ja 21 playoff-ottelussa tehot 2+7=9. Myös kauden 2016–2017 Djoos pelasi kokonaan Bearsissa. Hän oli joukkueen tehokkain puolustaja, toiseksi paras syöttäjä ja kolmanneksi paras pistemies tehoilla 13+45=58. Djoos jakoi koko AHL:n puolustajien syöttöpörssin voiton Syracuse Crunchin Matt Taorminan kanssa. Hän sijoittui puolustajien pistepörssissä kolmanneksi edellään vain Lehigh Valley Phantomsin T. J. Brennan sekä Taormina. Djoos valittiin AHL:n maaliskuun 2017 kuukauden puolustajaksi. Kesäkuussa 2017 hän teki Capitalsin kanssa kaksivuotisen ja 1,3 miljoonan dollarin arvoisen jatkosopimuksen. Djoosin ensimmäinen sopimuskausi on kaksisuuntainen ja jälkimmäinen yksisuuntainen.


title: Christian Djoos

text: Syksyn 2017 harjoitusleirin päätteeksi Djoos otti paikan Capitalsin NHL-vahvuudesta. Hän teki NHL-debyyttinsä kauden 2017–2018 neljännellä kierroksella 11. lokakuuta 2017 Pittsburgh Penguinsia vastaan. Djoos sai ottelussa jääaikaa 13.20 minuuttia. Hän teki ottelussa myös NHL-uransa avausmaalin ja sai syöttöpisteen Aleksandr Ovetškinin tekemään maaliin. Djoos keräsi myös yhden kahden minuutin jäähyn kampituksesta. Hänet valittiin ottelun kakkostähdeksi.


title: Christian Djoos

text: Djoos pelasi alle 20-vuotiaiden MM-kilpailuissa vuosina 2013 ja 2014, joista molemmat turnaukset päättyi hopeaan. Hän pelasi myös alle 18-vuotiaiden MM-kilpailuissa vuonna 2012 voittaen hopeaa.


title: Christian Djoos

text: Djoosin isä Pär pelasi omalla urallaan puolustajana 82 NHL-ottelua ja hän on toiminut pelaajauransa jälkeen valmentajana mm. Elitserienissä, Allsvenskanissa ja Tanskassa.


title: Rainer Alander

text: Nils Rainer Alander (s. 2. kesäkuuta 1937 Turku) on suomalainen ruotsin kielellä kirjoittava kirjailija.


title: Rainer Alander

text: Alander lähti 16-vuotiaana merille ja hän suoritti 1962 perämiestutkinnon toimien sittemmin satamaluotsina Turussa. Kirjailijanuransa Alander aloitti 1963 novellikokoelmalla "Ansiktet", jota seurasi 1964 romaani "Sandkornet". Nämä esikoisteokset olivat saaneet vaikutteensa Samuel Beckettin absurdista tuotannosta mutta myöhemmissä teoksissaan Alander siirtyi kuvaamaan realismin keinoin merimies- ja satamaelämää.


title: Rainer Alander

text: Rainer Alander oli naimisissa 1962–1987 kirjailija Siw Orren kanssa.


title: Ryysyköyhälistö

text: Ryysyköyhälistö (myös lumpenproletariaatti, ) on Karl Marxin kehittämä termi, jota hän käytti työväenluokan alimmasta kerroksesta. Se ei Marxin mukaan tulisi koskaan saavuttamaan luokkatietoisuutta ja on näin ollen hyödytön vallankumouksen ja luokattoman yhteiskunnan toteuttamisessa. Marxin ja Friedrich Engelsin kirjoittamassa "Kommunistisessa manifestissa" todetaan: ”"Ryysyköyhälistön, tämän vanhan yhteiskunnan alimpien kerrosten passiivisen mädäntymistuotteen, proletaarinen vallankumous tempaa paikoitellen mukaan liikkeeseen, mutta koko asemansa vuoksi se on taipuvaisempi myymään itsensä taantumuksellisiin vehkeilyihin"”.


title: Ryysyköyhälistö

text: Saman aikakauden johtava anarkistinen teoreetikko Mikhail Bakunin piti Marxista poiketen nimenomaan ryysyköyhälistöä ihmisryhmänä, joka yhdessä maatyöläisten kanssa tulisi olemaan yhteiskunnallisen muutoksen käynnistäjänä.


title: Ryysyköyhälistö

text: Marx käytti termiä "lumpenproletariat" ensimmäisen kerran vuonna 1845 syntyneessä käsikirjoituksessaan "Saksalainen ideologia" kritisoidessaan Max Stirnerin ajatuksia. Stirner oli omassa teoksessaan "Der Einzige und sein Eigenthum" käyttänyt useita lumpe-alkuisia yhdyssanoja. Marx laski ryysyköyhälistöön kuuluviksi muun muassa kerjäläiset, prostituoidut, pikkurikolliset ja varkaat, kulkurit, pitkään työttömänä olleet ja kokonaan työkyvyttömät, irtisanotut tehdastyöläiset, entiset sotilaat ja vangit, vapautetut orjat, kiertävät ammatinharjoittajat sekä erilaiset järjestäytyneen yhteiskunnan ulkopuolelle jääneet ihmisryhmät. Hän katsoi ryysyköyhälistöön kuuluvaksi myös niin sanotut boheemit. Vuonna 1852 kirjoittamassaan esseessä "Louis Bonaparten brumairekuun kahdeksastoista" Marx mainitsi ammatteja kuten kantajat, parittajat, posetiivarit, lumpunkerääjät, veitsenteroittajat, kengänkiillottajat, tinurit ja katusoittajat.


title: Ponthus Westerholm

text: Ponthus Westerholm (s. 6. tammikuuta 1992 Karlskrona, Ruotsi) on ruotsalainen jääkiekkoilija, joka pelaa SHL-joukkue Frölunda HC:ssä. Hän on pelipaikaltaan oikea laitahyökkääjä ja laukoo oikealta. Elite Prospects -sivuston mukaan Westerholm tuo kiekkoa hyvin ylös. Hän pelaa hyvin hyökkäyspäähän, rakentaa hyvin peliä, omaa hyvät kädet ja suojaa kiekkoa hyvin. Westerholm on pelannut suurimman osan urastaan kaksoisveljensä Pathrikin tutkaparina. Myös Pathrik pelaa Frölundassa.


title: Ponthus Westerholm

text: Westerholm on Karlskrona HK:n kasvatti. Hän oli nostamassa kauden 2007–2008 päätteeksi nostamassa seuran J18-junioreita Division 2:sta Division 1:een. Kaudeksi 2008–2009 Westerholm siirtyi kaksoisveljensä Pathrikin kanssa Malmö Redhawksiin, jonka J18-junioreiden sisäisen piste-, maali- ja syöttöpörssin Ponthus voitti J18 Elitissä tehoilla 12+18=30. Kaudella 2010–2011 hän voitti Malmön J20-junioreiden sisäisen syöttöpörssin ja oli joukkueen toiseksi paras pistemies veljensä Pathrikin jälkeen tehoilla 16+19=35. Westerholm voitti myös koko J20 SuperElitin syöttöpörssin ja sijoittui pistepörssissä kolmanneksi. Hän debytoi samalla kaudella myös Malmön miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa tulokaskausi toi 24 runkosarjaottelussa tehot 7+6=13.


title: Ponthus Westerholm

text: Kaudesta 2011–2012 Westerholm pelasi lähes puolet Malmön J20-junioreissa, joiden paras maalintekijä hän oli kevään 2012 pudotuspeleissä kolmella osumallaan Roger Olssonin kanssa. Malmön Allsvenskan-joukkueessa Westerholm teki 34 runkosarjaottelussa neljä syöttöpistettä. Kaudeksi 2012–2013 hän siirtyi veljensä Pathrikin kanssa vuoden mittaisella sopimuksella BIK Karlskogan riveihin. Ponthus teki Allsvenskanin runkosarjassa 24 tehopistettä. Kaudella 2013–2014 hän oli Karlskogan toiseksi paras pistemies ja maalintekijä veljensä Pathrikin jälkeen tehoilla 19+16=35. Westerholm jakoi Allsvenskanin maalipörssin seitsemännen sijan Mora IK:n Mattias Beckin kanssa.


title: Ponthus Westerholm

text: Kaudeksi 2014–2015 Westerholmin veljekset siirtyivät kaksivuotisella sopimuksella SHL-joukkue Brynäs IF:ään. Ponthusin tulokaskausi toi siellä 53 runkosarjaottelussa tehot 3+7=10 sekä seitsemässä playoff-ottelussa yhden maalin. Hän teki SHL-debyyttinsä runkosarjan avauskierroksella 11. syyskuuta 2014 vieraissa Frölunda HC:tä vastaan. Westerholm keräsi ottelussa yhden kahden minuutin jäähyn ja hänelle merkittiin teholukema -2. Ensimmäisen SHL-maalinsa Westerholm teki seitsemännessä ottelussaan 1. lokakuuta 2014 MODO Hockeyta vastaan. Helmikuussa 2016 veljekset tekivät vuoden mittaisen jatkosopimuksen Brynäsin kanssa. Kauden 2016–2017 päätteeksi Ponthus voitti SHL-hopeaa.


title: Ponthus Westerholm

text: Westerholmin veljekset siirtyivät kaudeksi 2017–2018 kaksivuotisella sopimuksella Frölunda HC:hen.


title: Ponthus Westerholm

text: Westerholm on pelannut 12 nuorten maaottelua.


title: Pathrik Westerholm

text: Pathrik Westerholm (s. 6. tammikuuta 1992 Karlskrona, Ruotsi) on ruotsalainen jääkiekkoilija, joka pelaa SHL-joukkue Frölunda HC:ssä. Hän on pelipaikaltaan vasen laitahyökkääjä, mutta Westerholm osaa pelata myös keskellä. Hän on pelannut suurimman osan urastaan kaksoisveljensä Ponthusin tutkaparina. Myös Ponthus pelaa Brynäsissä.


title: Pathrik Westerholm

text: Westerholm on Karlskrona HK:n kasvatti. Hän voitti kaudella 2007–2008 koko J18 Division 2:n piste- ja maalipörssin tehoilla 36+11=47 ja oli kauden päätteeksi nostamassa seuraa J18 Division 1:een. Kaudeksi 2008–2009 Westerholm siirtyi kaksoisveljensä Ponthusin kanssa Malmö Redhawksiin, jonka J18-junioreiden sisäisen piste- ja maalipörssin Pathrik voitti J18 Allsvenskanissa tehoilla 12+9=21. Kaudella 2009–2010 hän voitti Malmön sisäisen piste-, maali- ja syöttöpörssin tehoilla 22+24=46 ja oli joukkueen paras pistemies myös kevään 2010 pudotuspeleissä tehoilla 2+2=4. Westerholm pelasi kauden aikana myös yhden ottelun Malmön miesten joukkueessa Ruotsin toiseksi korkeimmalla sarjatasolla HockeyAllsvenskanissa.


title: Pathrik Westerholm

text: Kaudella 2010–2011 Westerholm voitti Malmön J20-junioreiden sisäisen piste- ja maalipörssin tehoilla 32+25=57, joilla hän sijoittui koko J20 SuperElitin pistepörssissä toiseksi edellään vain Frölunda HC:n Victor Backman. Kevään 2011 pudotuspeleissä Westerholm oli Malmön paras pistemies ja syöttäjä tehoilla 2+4=6. Allsvenskanissa hänen varsinainen tulokaskautensa toi 34 runkosarjaottelussa tehot 8+13=21. Westerholm voitti Malmön sisäisen tehotilaston lukemalla +18.


title: Pathrik Westerholm

text: Vancouver Canucks varasi Westerholmin kuudennella kierroksella 180. pelaajana . Samana vuonna myös Avangard Omsk varasi hänet 108. pelaajana . Kaudella 2011–2012 Westerholm teki Allsvenskanissa yhteensä 43 runkosarja- ja kuudessa nousukarsintaottelussa tehot 7+3=10. Hän pelasi osan kaudestaan myös Malmön J20-junioreissa, joiden paras pistemies Westerholm oli kevään 2012 pudotuspeleissä tehoilla 2+4=6. Kaudeksi 2012–2013 hän siirtyi veljensä Ponthusin kanssa vuoden mittaisella sopimuksella BIK Karlskogan riveihin. Pathrik teki runkosarjassa tehot 8+18=26 ja oli kevään 2013 nousukarsinnoissa joukkueen paras pistemies (Fredrik Höggrenin kanssa) ja syöttäjä tehoilla 1+4=5. Kaudella 2013–2014 hän voitti Karlskogan sisäisen piste-, maali- ja syöttöpörssin tehoilla 23+24=47, joilla Westerholm sijoittui koko Allsvenskanin pistepörssissä toiseksi edellään vain Malmön Joey Tenute.


title: Pathrik Westerholm

text: Kaudeksi 2014–2015 Westerholmin veljekset siirtyivät kaksivuotisella sopimuksella SHL-joukkue Brynäs IF:ään. Pathrikin tulokaskausi toi siellä 54 runkosarjaottelussa tehot 7+6=13 sekä kuudessa playoff-ottelussa yhden syöttöpisteen. Hän teki SHL-debyyttinsä runkosarjan avauskierroksella 11. syyskuuta 2014 vieraissa Frölunda HC:tä vastaan. Ensimmäisen SHL-maalinsa Westerholm teki 8. tammikuuta 2015 Djurgårdens IF:ää vastaan. Kaudella 2015–2016 hän oli tehoilla 7+26=33 Brynäsin paras syöttäjä ja neljänneksi paras pistemies. Helmikuussa 2016 veljekset tekivät vuoden mittaisen jatkosopimuksen joukkueen kanssa. Kauden 2016–2017 päätteeksi Pathrik voitti SHL-hopeaa.


title: Pathrik Westerholm

text: Westerholmin veljekset siirtyivät kaudeksi 2017–2018 kaksivuotisella sopimuksella Frölunda HC:hen. Hänen runkosarjansa jäi kuitenkin lokakuussa 2017 tulleen polvivamman vuoksi vain 13 ottelun mittaiseksi.


title: Pathrik Westerholm

text: Westerholm on pelannut Ruotsin A-maajoukkueessa 12 ottelua tehopistein 2+1=3. Hän teki A-maajoukkuedebyyttinsä Euro Hockey Challengessa 7. huhtikuuta 2016 Oskarshamnissa Sveitsiä vastaan. Westerholm keräsi ottelusta teholukeman +1. Ensimmäisen A-maajoukkuemaalinsa hän teki seuraavassa ottelussa 8. huhtikuuta 2016 Ängelholmissa Sveitsiä vastaan. Westerholm sai ottelussa myös yhden syöttöpisteen Linus Hultströmin tekemään maaliin.


title: Pathrik Westerholm

text: Westerholm pelasi myös World Junior A Challengessa vuonna 2010. Yhteensä hän on pelannut 19 nuorten ja kolme poikien maaottelua.


title: Boolen sääntö

text: Boolen sääntö on matematiikassa George Boolen mukaan nimetty numeerisen integroinnin sääntö. Se approksimoi integraalia


title: Boolen sääntö

text: käyttämällä arvoja viidessä tasaisesti jaetussa pisteessä.


title: Boolen sääntö

text: Abramowitzin ja Stegunin kirjassa "Handbook of Mathematical Functions with Formulas, Graphs, and Mathematical Tables" on mainittu, että


title: Boolen sääntö

text: ja virhetermi on


title: Boolen sääntö

text: jollakin luvulla  "c" väliltä formula_5.


title: Luettelo Yhdysvaltain avoimen tennisturnauksen sekanelinpelin voittajista

text: Tämä on luettelo Yhdysvaltain avoimen tennisturnauksen sekanelinpelin voittajista.


title: Sant’Angelo

text: Sant’Angelo on Rooman yhdestoista rione, jota ympäröivät lännessä Regola ja Sant’Eustachio, pohjoisessa Pigna, idässä Campitelli sekä etelässä Ripa ja Tiberjoki. Sen koko on noin 14 hehtaaria, väkiluku 1 200 ja väestötiheys 8 400 asukasta neliökilometrillä (2013) – se on pienikokoisin Rooman rioneista.


title: Sant’Angelo

text: Sant’Angelo tunnetaan keskiajalla perustetusta juutalaiskorttelista ja useista antiikinaikaisista raunioista. Kirkkovaltio pakotti kaupungin juutalaisasukkaat elämään juutalaiskorttelin ahtaissa oloissa keskiajalta 1870-luvulle asti. Geton itäreunalla sijaitsee keisari Augustuksen Octavia-siskonsa mukaan nimeämä Porticus Octaviae, joka toimi Rooman valtakunnan aikoina forumina ja keskiajalla kalatorina. Hieman idempänä ovat Apollo Sosiuksen temppelin rauniot sekä keskiajalla linnoitukseksi muutettu Marcelluksen teatteri. Teatterin eteläpuolella on San Nicola in Carceren kirkko, joka rakennettiin roomalaisen vihannestorin raunioille – kirkon eteläseinään on upotettu pylväitä torin kupeessa sijainneesta Spesin temppelistä. Kaupunginosan pohjoisosa on kapeiden katujen muodostama sokkelo, jonka keskellä kohoaa keskiaikainen Torre Marganan torni.


title: Sant’Angelo

text: Sant’Angelon rajat suhteessa naapurikaupunginosiin ovat seuraavat:


title: Karl Johann Spekle

text: Karl Johann Spekle (, 1734 Pietari – 1796 Pietari) oli venäläinen arkkitehti. Hänen isänsä oli saksalainen aseseppä, joka muutti Pietari Suuren kutsusta Venäjälle vuonna 1698. Spekle opiskeli Pietarin kuuluisassa saksalaisessa koulussa Annenschulessa. Vuonna 1758 hän aloitti yhdessä veljensä Paulin kanssa työskentelyn kaupungissa vaikuttaneen tunnetun italialaisen arkkitehdin Francesco Bartolomeo Rastrellin toimistossa.


title: Karl Johann Spekle

text: Tunnetuimmat työnsä Spekle teki toimiessaan Venäjän keisarillisen armeijan arkkitehtina vuodesta 1765 lähtien. Hän piirsi muun muassa lukuisia varuskunta- ja päävartiorakennuksia, asevarastoja, sotilassairaaloita ja asetehtaita. Vanhan Suomen alueelle Spekle suunnitteli useita rakennuksia Viipuriin, erityisesti Pyhän Annan kruunun linnoitukseen, sekä myös joitakin Haminan ja Lappeenrannan linnoituksiin.


title: Ripa (rione)

text: Ripa on Rooman kahdestoista rione, jota ympäröivät lännessä Tiberjoki, pohjoisessa Sant’Angelo, koillisessa Campitelli, idässä Celio, kaakossa San Saba ja lounaassa Testaccio. Sen koko on noin 85 hehtaaria, väkiluku 2 600 ja väestötiheys 3 000 asukasta neliökilometrillä (2013). Kaupunginosaan kuuluvat myös Tiberinsaari ja osa Aventinuksen kukkulasta.


title: Ripa (rione)

text: Ripa tunnetaan 2. vuosisadalla ennen ajanlaskun alkua rakennetusta Circus Maximuksesta, Rooman suurimmasta ja vanhimmasta hippodromista. Sen lisäksi kaupunginosassa on monia muita jäänteitä Rooman tasavallan ajoilta, esimerkiksi Tiberin rannassa sijaitsevat Herkuleen ja Portunuksen temppelit sekä Arcus Argentariorumin ja Januksen riemukaaret hieman idempänä. Taidokkaasti koristellun Arcus Argentariorumin kylkeen on rakennettu 6. tai 7. vuosisadalla San Giorgio in Velabron kirkko. Muita merkittäviä kirkkoja ovat Aventinuksen rinteelle rakennettu Santa Sabina ja romaaninen Santa Maria in Cosmedin, joka on kuuluisa Bocca della Verità -kohokuvasta.


title: Ripa (rione)

text: Tiberinsaarelle rakennettiin 291 eaa. lääkinnän jumala Asklepioksen temppeli ja siellä on vielä nykyäänkin sairaala. Saaren yhdistää Tiberin itärantaan 62 eaa. rakennettu Ponte Fabricio ja länsirannan Trastevereen 370 rakennettu Ponte Cestio. Saaren eteläpuolella joesta kohoavat vuoden 1557 tulvissa luhistuneen Ponte Rotton rauniot.


title: Ripa (rione)

text: Ripan rajat suhteessa naapurikaupunginosiin ovat seuraavat:


title: Ronnie Carroll

text: Ronnie Carroll (oik. Ronald Cleghorn, 18. elokuuta 1934 – 13. huhtikuuta 2015) oli pohjoisirlantilainen laulaja ja viihdetaiteilija. Hän levytti ensimmäisen hittinsä "Walk Hand in Hand" vuonna 1960. Carroll edusti Isoa Britanniaa Eurovision laulukilpailussa vuosina 1962 kappaleella "Ring-A-Ding Girl" ja 1963 kappaleella "Say Wonderful Things". Molemmilla kerroilla hän sijoittui kilpailussa neljänneksi.


title: HMS Amerton

text: HMS Amerton (viirinumero M1105) oli Britannian Kuninkaallisen laivaston Ton-luokan miinanraivaaja.


title: HMS Amerton

text: Alus tilattiin Camper and Nicholsons'lta. Sen köli laskettiin 9. heinäkuuta 1951 ja alus laskettiin vesille 16. maaliskuuta 1953. Alus valmistui 9. lokakuuta 1954.


title: HMS Amerton

text: Alus liitettiin palvelukseen otettaessa Liverpooliin 101. miinanraivaajalaivueeseen, jonne se saapui 12. syyskuuta. Alus oli elokuussa 1956 Gibraltarilla ja sen nimi muutettiin marraskuussa 1959 "Amertoniksi". Se oli telakalla joulukuusta 1959 maaliskuuhun 1961, jolloin sen koneeksi vaihdettiin Deltic. Se myytiin romutettavaksi 20. heinäkuuta 1971.


title: HMS Appleton

text: HMS Appleton (viirinumero M1106) oli Britannian Kuninkaallisen laivaston Ton-luokan miinanraivaaja.


title: HMS Appleton

text: Alus tilattiin Goole Shipbuilding Companyltä. Sen köli laskettiin 2. huhtikuuta 1951 ja alus laskettiin vesille 4. syyskuuta 1953. Alus valmistui 23. maaliskuuta 1954.


title: HMS Appleton

text: Alus liitettiin palvelukseen otettaessa 104. miinanraivaajalaivueeseen Harwichiin. Se myytiin romutettavaksi 24. syyskuuta 1972.


title: HMS Beachampton

text: HMS Beachampton (viirinumero M1107) oli Britannian Kuninkaallisen laivaston Ton-luokan miinanraivaaja.


title: HMS Beachampton

text: Alus tilattiin Goole Shipbuilding Companyltä. Sen köli laskettiin 9. huhtikuuta 1951 ja alus laskettiin vesille 29. kesäkuuta 1953. Alus valmistui 29. heinäkuuta 1956.


title: HMS Beachampton

text: Alus liitettiin palvelukseen otettaessa Vernonin koulutuslaivueeseen Portsmouthiin. Alus muutettiin partioalukseksi 1971 ja se myytiin romutettavaksi 10. toukokuuta 1985.


title: Camper and Nicholsons

text: Camper and Nicholsons on brittiläinen yhdysvaltalaisen sijoitusyhtiön omistama maailman vanhin huvivenevalmistaja, joka edelleen suunnittelee ja valmistaa jahteja. Yhtiön telakka on Gosportiissa Hampshiressa.


title: Camper and Nicholsons

text: Lontoolainen Francis Calense Amos perusti 1782 Gosportiin Hampshireen vuokraamalleen tontille telakan. Sataman toisella puolella oli telakan naapurina oli Portsmouthin laivastontelakka. Vuodesta 1821 alkaen yhtiö valmisti pieniä kauppa-aluksia. Amoksella ei ollut perillisiä, joten hänen kuoltuaan 1824 yhtiö siirtyi William Camperille. Uuden omistajan suhteet varakkaisiin purjehduksenharrastajiin aloitti yhtiön jahtien valmistuksen.


title: Camper and Nicholsons

text: Vuonna 1842 vasta 14-vuotias Ben Nicholson aloitti uransa laivanrakentajan oppipoikana. Camperin jäädessä eläkkeelle 1863 siirtyi Nicholson telakanjohtajaksi. Camper and Nicholson muodostui 1863.


title: Mattias Karlsson

text: Mattias Karlsson on seuraavien henkilöiden nimi:


title: Kornilovin kapina

text: Kornilovin kapina oli Venäjällä syyskuussa 1917 tehty sotilasvallankaappausyritys, joka oli osa Venäjän vallankumousta. Armeijan ylipäällikkönä toimineen kenraali Lavr Kornilovin tarkoituksena oli syöstä vallasta Aleksandr Kerenskin johtama Venäjän väliaikainen hallitus ja asettaa maahan sotilasdiktatuuri. Kapinayritys päättyi ilman taisteluja, kun johdostaan eristetyn armeijan joukot antautuivat Pietarin ulkopuolella bolševikien agitoinnin ansiosta. Tapahtuman aiheuttamat levottomuudet näkyivät kuitenkin erilaisina väkivaltaisuuksina myös muun muassa Suomen suuriruhtinaskunnassa.


title: Kornilovin kapina

text: Helmikuun vallankumouksessa syrjäytetyn keisari Nikolai II:n jälkeen valta oli Venäjällä siirtynyt Aleksandr Kerenskin johtamalle väliaikaiselle hallitukselle. Bolševikit olivat yrittäneet kaataa sen jo kuukautta aikaisemmin niin sanottujen Heinäkuun päivien aikana. Tämän jälkeen syntyneen kapinaliikkeen taustalla oli oikeistomielisten upseerien tyytymättömyys Venäjän sotamenestykseen ensimmäisessä maailmansodassa, josta taas bolševikit halusivat maan kokonaan irti, sekä maan syöksyminen lähes täydelliseen sisäiseen ja ulkopoliittiseen kaaokseen. He pelkäsivät myös bolševikien uutta vallankaappausyritystä.


title: Kornilovin kapina

text: Vallankaappauksen sotilaalliset valmistelut alkoivat 20. elokuuta, kun ylipäällikkö Kornilov antoi käskyn siirtää joukkoja muun muassa Suomen suuriruhtinaskunnasta ja Ukrainasta lähemmäksi Pietaria. Syyskuun 1. päivänä hallituksen sotaministerille esitettiin suunnitelma kaupungin puolustuksesta vastaavan erillisen armeijan muodostamisesta. Toteutuessaan se olisi merkinnyt alueen sotilaallisen ja poliittisen vaikutusvallan keskittymistä ylipäällikkö Korniloville. Kaksi päivää myöhemmin hän vaati Pietarin alueen alistamista operatiivisesti ylipäällikön käskyvaltaan. Väliaikainen hallitus ilmoitti 6. syyskuuta hyväksyvänsä Kornilovin vaatimukset, mikä käytännössä tarkoitti sotilasdiktatuurin syntymistä Venäjälle. Tarkoituksena oli samalla aloittaa Pietarin miehitys, riisua varuskunnat aseista sekä hajottaa bolševikien neuvostot. Erillisen Pietarin armeijan nimellä muodostetun uuden armeijan ylipäälliköksi Kornilov nimitti kenraali Aleksander Krymovin.


title: Kornilovin kapina

text: Krymov antoi 7. syyskuuta ensimmäisen päiväkäskynsä, jossa hän julisti Pietarin kaupungin ja kuvernementin, Kronstadtin linnoituksen, Vironmaan kuvernementin sekä Suomen suuriruhtinaskunnan piiritystilaan. Tämä tarkoitti, että aseiden hallussapito oli laitonta, lisäksi kokousten ja lakkojen järjestäminen oli ampumisen uhalla kielletty. Alueille tuli myös voimaan sensuuri ja ulkonaliikkumiskielto sekä mahdollisuus perustaa kenttäoikeuksia. Samana päivänä Kornilov esitti yliprokuraattori Vladimir Lvoville uudet vaatimuksensa, joiden mukaan Pietari oli julistettava sotatilaan, sotilaallinen ja poliittinen valta keskitettävä armeijan ylipäällikölle ja kaikkien ministerien Kerenskiä lukuun ottamatta erottava. Kornilov määräsi myös uusia joukkojensiirtoja kohti Pietaria.


title: Kornilovin kapina

text: Syyskuun 8. päivänä Kerenski keskusteli tilanteesta Kornilovin kanssa sähkösanomien välityksellä, jonka jälkeen hän vangitutti yliprokuraattori Lvovin ja vaati hallitukselta rajoittamattomia valtuuksia kapinallisia vastaan toimimiseen. Valtuudet saatuaan Kerenski erotti vuorokautta myöhemmin Kornilovin armeijan ylipäällikön tehtävistä. Kriisi kuitenkin syveni seuraavana päivänä, kun rintamien ja armeijoiden komentajat ilmoittivat tukevansa Kornilovia. Tämän jälkeen Kerenski pyysi tukea bolševikien ja muiden vasemmistolaisten muodostamalta Petrogradin neuvostolta. Nämä saivat oman punakaartinsa vahvistukseksi apujoukkoja Kronstadtin linnoituksesta, josta Pietariin purjehti 11. syyskuuta noin 3 000 neuvostolle uskollista matruusia. Kenraali Krymovin joukkojen pyrkiessä kohti kaupungin keskustaa, punakaartien rautatietyöläiset puolestaan pysäyttivät sotilaskuljetusjunia ja paikalla olleet agitaattorit saivat joukkojen keskuudessa aikaan kieltäytymisiä ja karkaamisia. Myös tietoliikenneyhteydet katkaistiin, joten yksiköt eivät enää olleet komentajiensa hallinnassa. Asevoimien uudeksi ylipäälliköksi nimitettiin 12. syyskuuta Kerenski, jonka jälkeen kapinajohtajat pidätettiin ja kenraali Krymov ampui itsensä. Jo aiemmin vangitun Kornilovin antaman selityksen mukaan hänen tarkoituksenaan oli vain avata uusi rintama Pietariin saksalaisten mahdollisen hyökkäyksen torjumiseksi, kuten esikunnassa oli jo keväällä suunniteltu.


title: Kornilovin kapina

text: Kapinallisten kukistamisen jälkeen väliaikaisen hallituksen ja neuvostojen välit alkoivat jälleen viilenemään. Hallitus päätti kuitenkin eräänlaisena hyvän tahdon eleenä vapauttaa kaksi vangittuna ollutta neuvostojen jäsentä, bolševikki Pavlo Dybenkon ja anarkisti Anatoli Železnjakovin, jotka molemmat suuntasivat Helsinkiin Suomen vallankumouskomitean johtajan Ivar Smilgan tueksi. Kuukautta myöhemmin käynnistyi bolševikkien aloittama lokakuun vallankumous. Lokakuun vallankumouksen aattona "kornilovilaisuus" oli eri puolten propagandassa se, jolla vastapuoli pyrittiin leimaamaan pettureiksi.


title: Kornilovin kapina

text: Kornilovin kapinan aiheuttuma levottomuus heijastui myös eri puolille Suomea ja johti useisiin väkivaltaisuuksiin, joista suurimmat koettiin Viipurissa. Suuriruhtinaskunnan pääkaupungissa Helsingissä ei ollut Kornilovin tukijoita, mutta Helsingin neuvosto perusti yhdessä Itämeren laivastoa valvoneen Tsentrobaltin kanssa Suomen vallankumouskomitean. Se järjesti upseereille julkisen kuulustelun ja vaati kirjallista sitoumusta, etteivät he aio osallistua Kornilovin "vastavallankumouksellisena" pidettyyn toimintaan. Komitea lähetti Helsingistä Pietariin kolme hävittäjää ja yhteensä 1 600 merisotilasta sekä yritti lähettää vielä jalkaväkirykmentin ja kaksi tykkipatteria Viipurista. Vallankumouskomitean komisaarin saavuttua Viipuriin 11. syyskuuta, kieltäytyi kaupungissa olleen 42. erillisen armeijakunnan Kornilovia tukenut päällikkö kenraali V. A. Oranovski kuitenkaan tunnustamasta minkäänlaista "kansankomissaaria". Tämän jälkeen komissaari Sasov kutsui koolle Viipurin neuvoston, joka päätti vangita Oranovskin sekä viisi muuta upseeria. Heidät kuljetettiin Hotelli Belvederessa sijainneesta esikunnasta Vanhan raatihuoneen torin laidalle Viipurin päävartion arestitiloihin, jonka edustalla upseerit myöhemmin saman iltapäivän aikana ammuttiin ja ruumiit heitettiin viereiseen Linnasalmeen. Yhteensä kaupungissa surmattiin päivän aikana ilmeisesti jopa 20 korkea-arvoista upseeria. Tapaukset tunnetaan niin sanottuina Viipurin upseerisurmina.


title: Kornilovin kapina

text: Helsingin ja Viipurin lisäksi vallankumouskomiteoita perustettiin sotilasvallankaappauksen vastavoimaksi ainakin Turussa ja Tampereella. Viimeksi mainitussa vangittiin yli 20 upseeria ja myös Turussa sekä Kotkassa nähtiin vangitsemisia, joiden kohteeksi joutuivat yleensä asemapaikkakuntiensa komendantit tai paikkakunnalle sijoitettujen yksikköjen päälliköt. Helsingin Eteläsatamassa ammuttiin 13. syyskuuta taistelulaiva Petropavlovskin luutnantti ja kolme aliluutnattia, lisäksi Turun keskustassa Linnakadulla ammuttiin Itämeren laivaston Turun lentoaseman päällikkö. Satakunnassa tapahtui kaksi upseerisurmaa, jotka tehtiin Tyrvään pappilassa ja Kokemäellä. Suomen lisäksi levottomuuksia oli myös Tallinnassa.


title: Kornilovin kapina

text: Tietokirjailija Robert Brantbergin mukaan C. G. E. Mannerheim tuki Kornilovin kapinahanketta.


title: Kornilovin kapina

text: Koska Kornilovin kapina heikensi Venäjän väliaikaista hallitusta, se antoi 12. syyskuuta kirjeitse ”Kornilovin manifestina” tunnetun määräyksen, jolla joukko Suomen suuriruhtinaskuntaa koskeneita asioita siirrettiin toistaiseksi Venäjän hallitukselta Suomen senaatin päätösvaltaan. Tämä käskykirje itse asiassa antoi senaatille pääosiltaan ne valtaoikeudet, joihin toteutumattomalla Lex Tulenheimolla oli pyritty. Väliaikaiseksi tarkoitettua määräystä sovellettiin siihen saakka, kunnes Suomen uusi hallitusmuoto saatiin säädettyä 1919.


title: Mattias Karlsson (poliitikko)

text: Mattias Karlsson (s. 1977) on ruotsalainen poliitikko ja valtiopäiväedustaja. Hän on ruotsidemokraattien aiempi lehdistöpäällikkö ja puheenjohtaja Jimmie Åkessonin sairausloma-ajalla hänen sijaisensa puheenjohtajana. Häntä on sanottu ruotsidemokraattien pääideologiksi.


title: Mattias Karlsson (poliitikko)

text: Karlsson muistetaan vuonna 2007 esittämästään kommentista, jonka mukaan Malmön Rosengårdissa syntynyttä Zlatan Ibrahimovicia ei oikeastaan voi pitää ruotsalaisena.


title: Mattias Karlsson (poliitikko)

text: Karlssonista tuli ruotsidemokraattien v.t. puheenjohtaja, kun Åkesson jäi määräämättömän pituiselle sairauslomalle uupumuksen vuoksi. Åkessonin ennakoidaan luopuvan puheenjohtajuudesta pysyvästi, jolloin Karlssonista mahdollisesti tulee puheenjohtaja.


title: Mattias Karlsson (poliitikko)

text: Karlssonilla on ollut hyvin paljon vaikutusvaltaa, ja hän on puolueen valtiopäiväryhmän puheenjohtaja. Hän laati vuonna 2011 puolueen periaateohjelman. Hänen vaikutuksestaan puolueessa on hylätty rotupolitiikka ja siirrytty puhumaan kulttuurisesta ruotsalaisuudesta.


title: Mattias Karlsson (poliitikko)

text: Karlsson ryhtyi muokkaamaan uusnatsismin pohjalle syntynyttä puoluetta 1990-luvun lopulla salonkikelpoisemmaksi yhdessä Lundin yliopistossa opiskelleiden opiskelutovereidensa Åkessonin ja kahden muun kanssa.


title: Simen Andreas Sveen

text: Simen Andreas Sveen (s. 7. lokakuuta 1988) on norjalainen maastohiihtäjä.


title: Simen Andreas Sveen

text: Sveen kilpaili maailmancupissa ensimmäisen kerran Oslossa 13. maaliskuuta 2010. Kymmenen parhaan joukkoon hän sijoittui ensimmäisen kerran oltuaan viides Davosissa 30 kilometrin vapaan hiihtotavan kilpailussa 14. joulukuuta 2013.


title: Durance-luokka

text: Durance-luokka on Ranskan laivaston monitoimitankkerien muodostama alusluokka. Ranskan laivastolle valmistuneiden viiden aluksen lisäksi on yksi alus "HMAS Success" valmistettu Australian laivastolle. Nimikkoalus "Durance" on myyty Argentiinan laivastolle.


title: Achatocarpaceae

text: Achatocarpaceae on pieni kasviheimo koppisiemenisten Caryophyllales-lahkossa.


title: Achatocarpaceae

text: Kasvit ovat puuvartisia, ja niiden sekundaarinen paksuuskasvu on tavanomainen poiketen monista muista Caryophyllales-lahkon heimoista. Kukat ovat yksineuvoisia ja hedekukassa on 10–20 hedettä, jotka voivat olla tyveltään kasvaneet yhteen. Emi koostuu kahdesta yhteen kasvaneesta emilehdestä. Hedelmä on yksisiemeninen marja. Siemenissä on pieni vaippa eli arillus.


title: Achatocarpaceae

text: Heimo on amerikkalainen. Lajit kasvavat Lounais-Yhdysvalloista Etelä-Amerikan pohjoisosiin ulottuvalla alueella sekä erillisellä alueella Etelä-Amerikan keskiosissa.


title: Achatocarpaceae

text: Achatocarpaceae muodostaa yhdessä revonhäntäkasvien ("Amaranthaceae") kanssa yhteisen kladin Centrospermae-ryhmässä. Kladia luonnehtivat ulkopinnaltaan golfpalloa muistuttavat poraattiset siitepölyhiukkaset ja sikiäimen yksi ainoa pohjaistukkaan kiinnittyvä siemenaihe. Kladin iäksi on arvioitu noin 67 miljoonaa vuotta.


title: Achatocarpaceae

text: Heimossa on kaksi sukua ja seitsemän lajia. Suvut ovat:


title: You Must Believe in Spring

text: You Must Believe in Spring on ranskalaisen Michel Legrandin sävellys, jonka hän teki alun perin Jacques Demyn elokuvaan "Rochefortin tytöt" (1967) nimellä "La Chanson de Maxence". Vuonna 1976 jazzpianisti Bill Evans ja laulaja Tony Bennett ottivat sävelmän mukaan yhteiselle albumilleen "Together Again" ja tilasivat siihen englanninkielisen sanoituksen Alan ja Marilyn Bergmanilta. Laulun nimeksi tuli "You Must Believe in Spring" (”Sinun täytyy uskoa kevääseen”), ja siitä tuli monien huippusolistien esittämä ja levyttämä jazzstandardi sekä laulettuna että instrumentaaliversioina.


title: You Must Believe in Spring

text: Laulun ovat levyttäneet muun muassa Ranee Lee albumilleen "You Must Believe In Swing" (1996), Barbra Streisand albumilleen "Love Is the Answer" (2009), ja Cleo Laine albumilleen "At Her Finest" (2001),


title: You Must Believe in Spring

text: Suomeksi laulun on sanoittanut ainakin Mikko Koivusalo nimellä ”Usko kevääseen”, ja sitä on esittänyt muun muassa Susanna Haavisto.


title: Joffre-luokka

text:
Joffre-luokka oli kahden Ranskan laivaston ennen toista maailmansotaa suunnitteleman aluksen muodostama lentotukialusluokka.
Ainoastaan toinen aluksen rakennustyöt aloitettiin ennen projektin lakkauttamista vuonna 1940.


title: Joffre-luokka

text: Aluksen vaatimuksena oli suurempi konekapasiteetti kuin edeltäneellä jo palveluksessa olevalla "Béarnilla".


title: Toiset meistä

text: Toiset meistä on Rauno Lehtisen säveltämä ja Mikko Haljoen sanoittama laulu, joka tehtiin alun perin vuonna 1968 Laila Kinnusen laulettavaksi. Kinnunen itse levytti sen kuitenkin vasta vuonna 1980 uransa viimeisenä levytyksenä. Tunnetuimmaksi versioksi laulusta on muodostunut Pepe & Paradise -yhtyeen vuonna 1973 tekemä ensilevytys albumille "Pepe & Paradise". Sen sovitti Markku Johansson, joka soittaa myös kappaleen flyygelitorvisoolon.


title: Toiset meistä

text: Bossa nova -rytmiin sävelletty laulu alkaa sanoilla ”Niin ovat toiset meistä / laivoja jotka löytävät väylänsä yksin”.


title: Toiset meistä

text: Laila Kinnusen ja Pepe & Paradisen ohella laulun ovat levyttäneet ainakin Eino Grön 1983, Matti Salminen 1987 ja Riki Sorsa samannimiselle albumilleen vuonna 1998. Juha Henrikssonin vuonna 2010 julkaistu Rauno Lehtisen musiikkielämäkerta on nimetty laulun mukaan "Toiset meistä – Rauno Lehtinen ja musiikki".


title: Mexer

text: Edson André Sitoe, tunnetaan paremmin nimellä Mexer, (s. 8. syyskuuta 1988 Maputo) on mosambikilainen jalkapalloilija, pelipaikaltaan keskuspuolustaja. Hän edustaa Ranskan Ligue 1:n Rennesiä, jonne siirtyi kesällä 2014 noin 2,4 miljoonan euron siirtosummalla portugalilaisesta Nacionalista.


title: Mexer

text: Maajoukkuetasolla Mexer edustaa kotimaansa Mosambikin maajoukkuetta.


title: Organonatriumyhdisteet

text: Organonatriumyhdisteet ovat organometalliyhdisteitä, jotka sisältävät hiilen ja natriumin välisen kemiallisen sidoksen. Eräillä organonatriumyhdisteillä on käyttöä orgaanisen kemian synteeseissä.


title: Organonatriumyhdisteet

text: Organolitiumyhdisteistä poiketen organonatriumyhdisteiden luonne on kovalenttisen molekyyliyhdisteen sijaan ioniyhdisteen kaltainen ja organonatriumyhdisteiden voidaan katsoa koostuvan karbanionista ja natriumionista. Yksinkertaiset alkyyliryhmän sisältävät organonatriumyhdisteet ovat hyvin reaktiivisia muun muassa ilman ja kosteuden kanssa. Näillä on suhteellisen korkea sulamispiste ja ne eivät helposti liukene polaarittomiin liuottimiin. Molemmat ovat tyypillisiä ominaisuuksia ioniyhdisteille. Aromaattiset organonatriumyhdisteet, joissa karbanionin negatiivinen varaus on delokalisoitunut, ovat stabiilimpia. Näitä ovat esimerkiksi syklopentadienyylinatrium, eräät vinyyliset ja allyyliset natriumyhdisteet sekä trifenyylimetyylinatrium. Kolmas organonatriumyhdisteiden luokka ovat yhdisteet, joissa natriumionin vastaionina on radikaalianioni. Näitä muodostuu natriumin reagoidessa polyaromaattisten hiilivetyjen kuten naftaleenin, fenantreenin ja antraseenin kanssa. Näillä yhdisteille on tyypillistä voimakkaan vihreä väri ja ne ovat voimakkaita pelkistimiä.


title: Organonatriumyhdisteet

text: Organonatriumyhdisteet ovat hyvin reaktiivisia. Esimerkiksi ne reagoivat organohalogenidien kanssa muodostaen alkaaneja ja tätä kutsutaan Wurtz-reaktioksi. Yhdisteiden karbanioniosa on hyvin nukleofiilinen ja reagoi helposti elektrofiilien kuten aldehydien ja ketonien kanssa muodostaen additiotuotteen. Organonatriumyhdisteet voivat toimia myös radikaalien lähteinä ja niitä käytetäänkin radikaalipolymeroinneissa reaktion initiaattoreina. Syklopentadieeninatriumia käytetään monien metalloseenien valmistuksessa.


title: Organonatriumyhdisteet

text: Organonatriumyhdisteitä voidaan valmistaa natriumhydridin tai -alkoksidin ja happamia vetyjä sisältävien hiilivetyjen esimerkiksi terminaalisten alkyynien tai aromaattisten hiilivetyjen kanssa. Allyylisiä ja vinyylisiä organonatriumyhdisteitä voidaan valmistaa natriummetallin ja organohalogenidin välisellä reaktiolla. Hyvin yleisesti käytetty tapa on myös transmetallointireaktio organomagnesium- tai organoelohopeayhdisteen kanssa. Polyaromaattiset hiilivedyt reagoivat eetteriliuoksessa natriummetallin kanssa muodostaen yhdisteen.


title: Captain America: Civil War

text: Captain America: Civil War on vuonna 2016 ensi-iltansa saanut yhdysvaltalainen psykologinen toimintatrilleri ja supersankarielokuva, joka perustuu Marvel Comicsin sarjakuvahahmoon Kapteeni Amerikka. Elokuvan ovat ohjanneet Anthony ja Joe Russo, ja sen ovat käsikirjoittaneet Christopher Markus ja Stephen McFeely. Se on jatko-osa elokuville "" (2011) ja "" (2014) sekä Marvel Cinematic Universen (MCU) kolmastoista elokuva. Elokuvan pääosissa esiintyvät Chris Evans, Robert Downey Jr., Scarlett Johansson, Sebastian Stan, Anthony Mackie, Emily VanCamp, Don Cheadle, Jeremy Renner, Chadwick Boseman, Paul Bettany, Elizabeth Olsen, Paul Rudd, Frank Grillo, Tom Holland, William Hurt ja Daniel Brühl. Elokuvassa erimielisyydet kansainväliseen valvontaan alistumisesta jakavat Kostajat kahteen ryhmittymään, joista Steve Rogersin johtama vastustaa valvontaa ja Tony Starkin johtama kannattaa sitä.


title: Captain America: Civil War

text: "Captain America: Civil Warin" kehitys alkoi vuoden 2013 lopulla, kun Markus ja McFeely alkoivat työstää sen käsikirjoitusta, lainaten konsepteja Mark Millarin ja Steve McNivenin sarjakuvasta "Sisällissota" (2006). Russon veljekset tuotiin takaisin ohjaajiksi vuoden 2014 alussa "The Return of the First Avengerin" testikuvausten positiivisen palautteen myötä. Elokuvan nimi paljastettiin lokakuussa 2014 ja Downeyn ilmoitettiin elokuvan mukana elokuvassa, muiden näyttelijöiden paljastuessa seuraavien kuukausien aikana. Kuvaukset alkoivat Atlantan Pinewood Studiosilla huhtikuussa 2015 ja päättyivät Saksassa elokuussa 2015.


title: Captain America: Civil War

text: "Captain America: Civil Warin" ensi-ilta oli 12. huhtikuuta 2016 Hollywoodin Dolby Theatressa. Suomessa se sai ensi-iltansa 27. huhtikuuta 2016 ja Yhdysvalloissa 6. toukokuuta 2016.


title: Captain America: Civil War

text: Vuonna 1991 Hydran laitoksessa, Siperiassa, aivopesty supersotilas James ”Bucky” Barnes herätetään kryostaasista ja lähetetään varastamaan laukku täynnä supersotilasseerumia ja tappamaan kaikki todistajat. Vuosi Sokovian taistelun jälkeen, Steve Rogers, Natasha Romanoff, Sam Wilson ja Wanda Maximoff ovat Lagosissa yrittämässä estää Brock Rumlowia varastamasta erästä biologista asetta. Epäonnistuttuaan yrityksessä, Rumlow yrittää itsemurhapommilla tappaa Rogersin. Wanda yrittää pidätellä räjähdystä ja lähettää sen muualle, mutta räjäyttää vahingossa erään rakennuksen ja aiheuttaa Wakandasta tulleiden avustustyöntekijöiden kuoleman.


title: Captain America: Civil War

text: Tony Stark ja ulkoministeri Thaddeus Ross vierailevat Kostajien tukikohdassa ja kertovat, että vastauksena kaikkien Kostajien käymien taisteluiden aiheuttamiin tuhoihin, Yhdistyneet kansakunnat aikoo ratifioida Sokovian sopimuksen, jonka mukaan Kostajien tulee vastedes toimia vain, jos heidän toimintansa valvomiseksi perustettava kansainvälinen lautakunta sallii sen. Kostajien mielipiteet jakautuvat kahtia: Stark tukee valvontaa, koska tuntee syyllisyyttä Ultronin luomisesta ja Sokovian tuhosta, kun taas Rogers luottaa enemmän omaan arvostelukykyynsä kuin poliitikkojen. Mutta Wienin kansainvälisessä keskuksessa, jossa sopimus aiotaan ratifioida, tapahtuu pommi-isku, jossa myös Wakandan kuningas T’Chaka saa surmansa. Valvontakamerakuvan perusteella Barnesia epäillään syylliseksi ja T’Chakan poika, T’Challa, vannoo tappavansa hänet. Sharon Carterin paikannettua Barnesin olinpaikka, Rogers ja Wilson lähtevät luvatta Bukarestiin pidättääkseen Barnesin—Rogersin lapsuudenystävän ja taistelutoverin—itse, mutta päätyvät suojelemaan tätä sekä poliiseilta että T’Challalta, kunnes joutuvat pidätetyiksi.


title: Captain America: Civil War

text: Sillä välin, mies nimeltä Helmut Zemo oli tappanut Hydran Talvisotilas-ohjelman entisen valvojan ja varastanut kirjan, jonka sisältämillä sanoilla Barnesin aivopesu oli mahdollista aktivoida. Hän soluttautuu Berliiniin ja lausuu kirjan sanat saadakseen Barnesin tottelemaan. Kuulusteltuaan tätä hetken, Zemo lähettää hänet riehumaan ympäriinsä. Rogers pysäyttää Barnesin ja vie hänet pois. Tultuaan järkiinsä, Barnes paljastaa Zemon olevan Wienin pommi-iskun todellinen toteuttaja ja halunneen tietoja Hydran laitoksesta Siperiassa, jossa toisia aivopestyjä ”Talvisotilaita” pidettiin kryostaasissa. Kyvyttöminä luottamaan viranomaisiin, Rogers ja Wilson värväävät avukseen Wandan, Clint Bartonin ja Scott Langin. Stark suostuttelee Rossin lähettämään hänet pidättämään Rogersin ja kokoaa ryhmän, johon kuuluvat Romanoff, T’Challa, James Rhodes, Vision ja Peter Parker. Starkin ryhmä kohtaa Rogersin ryhmän Leipzig/Hallen lentoasemalla, missä he taistelevat toisiaan vastaan, kunnes Romanoff päästää Rogersin ja Barnesin pakoon. Muut Rogersin ryhmästä vangitaan ja lähetetään Lautaksi kutsuttuun vankilaan, kun taas Rhodes halvaantuu Visionin ampuman säteen osuttua vahingossa häneen ja Romanoff lähtee maanpakoon.


title: Captain America: Civil War

text: Tutkittuaan todisteita Zemon syyllisyydestä, Stark kuulustelee Wilsonia Rogersin päämäärästä. Kertomatta Rossille, hän lähtee Hydran laitokseen Siperiaan auttamaan Rogersia ja Barnesia, T’Challan seuratessa salaa perässä. Sillä välin Zemo oli tappanut muut Talvisotilaat ja hän näyttää arkistoista löydetyn valvontakamerakuvan, joka paljasti Barnesin tappaneen Starkin vanhemmat osana tehtäväänsä vuonna 1991. Raivostuneena tästä sekä siitä, että Rogers tiesi totuuden, Stark kääntyy häntä ja Barnesia vastaan, katkaisten taistelun aikana Barnesin mekaanisen tekokäden. Rogers tuhoaa Starkin puvun kaarireaktorin ja pakenee Barnesin kanssa, jättäen kilpensä taakseen. Uskoen onnistuneensa kostamaan perheensä kuoleman Sokoviassa ajamalla Kostajat toisiaan vastaan, Zemo yrittää tehdä itsemurhan, mutta T’Challa estää sen ja luovuttaa hänet viranomaisille.


title: Captain America: Civil War

text:
Muutaman päivän kuluttua Stark on asentanut Rhodesin jalkoihin ulkoiset tukirangat, jotta tämä voisi taas kävellä, samaan aikaan kun Rogers vapauttaa vangitut toverinsa Lautalta. Lopputekstien välissä näytetyssä kohtauksessa Barnes on saanut turvapaikan Wakandasta ja päättää vaipua takaisin kryostaasiin, kunnes parannuskeino hänen tilaansa löytyy. Lopputekstien jälkeisessä kohtauksessa Peter Parker kokeilee Starkin päivittämiä uusia varusteitaan.
Anthony ja Joe Russo vahvistivat maaliskuussa 2014 ohjaavansa elokuvasarjan kolmannen osan. He kertoivat, että Kevin Feige tuottaisi elokuvan, Chris Evans palaisi näyttelemään Kapteeni Amerikkaa ja käsikirjoituksen tekisivät Christopher Markus ja Stephen McFeely. Markus ja McFeely paljastivat alkaneensa työstää käsikirjoitusta vuoden 2013 lopulla. Kuvaaja Trent Opaloch ja säveltäjä Henry Jackman työskentelevät myös elokuvassa.


title: Captain America: Civil War

text: Marvel esitteli elokuvan ensin nimellä "Captain America: Serpent Society", mikä viittasi sen nimiseen rikollisjoukkoon Kapteeni Amerikka -sarjakuvissa. Lokakuussa 2014 Marvel paljasti elokuvan todellisen nimen "Captain America: Civil War", vahvistaen sen olevan sovitus sarjakuvien "Sisällissota"-tarinasta ja että elokuvan ensi-ilta on 6. toukokuuta 2016.


title: Captain America: Civil War

text: Marvel tiedotti lokakuussa 2014 Robert Downey Jr.:n palaavan Rautamiehen rooliinsa ja että Chadwick Boseman esittäisi Mustaa Pantteria. Kuukauden lopussa Sebastian Stanin ilmoitettiin palaavan Bucky Barnesin / Talvisotilaan rooliin. Marraskuussa 2014 Daniel Brühl valittiin näyttelemään toistaiseksi tuntematonta hahmoa ja Frank Grillon kerrottiin palaavan Brock Rumlow’n rooliin. Tammikuussa 2015 Scarlett Johanssonin ilmoitettiin palaavan näyttelemään Mustaa Leskeä, Jeremy Rennerin ilmoitettiin maaliskuussa palaavan Haukansilmän rooliin sekä huhtikuussa Elizabeth Olsenin palaavan Purppuranoidan rooliin. Huhtikuussa Daniel Brühl myös paljasti roolihahmonsa Helmut Zemoksi.


title: Captain America: Civil War

text: Toukokuussa Marvel ilmoitti Martin Freemanin liittyneen elokuvan näyttelijäkaartiin ja Emily VanCampin ilmoitettiin palaavan Sharon Carterin rooliin. Saman kuukauden aikana Marvel ilmoitti myös Paul Bettanyn palaavan Visionin rooliin, Don Cheadlen Sotakoneen rooliin, "The Incredible Hulkissa" näytelleen William Hurtin palaavan Thaddeus Rossin rooliin sekä "Ant-Manissa" näytelleen Paul Ruddin palaavan Scott Langin / Muurahaismiehen rooliin. Kuukauden lopussa Stan Lee ilmoitti oman cameo-esiintymisensä elokuvassa olevan kuvattu. Kesäkuussa 2015, Samuel L. Jackson ilmoitti, ettei palaa Nick Furyn rooliin tässä elokuvassa, mistä hän oli ”yllättynyt”, sillä ”Russon veljekset kertoivat [hänelle] hänen olevan mukana.”


title: Captain America: Civil War

text: Hämähäkkimiestä oli kaavailtu esiintymään elokuvassa jo syksystä 2014 asti. Myöhemmin Marvel ja Sony Pictures saivat aikaan sopimuksen, jolla hahmo pääsee osaksi elokuvia. Kesäkuussa 2015 uudeksi Hämähäkkimiehen näyttelijäksi valittiin Tom Holland ja hahmo esiintyy vuonna 2017. Marvel ei silloin kuitenkaan vielä vahvistanut hahmon esiintymistä "Civil Warissa". Kuun lopulla kuvaukset oli saatu jo puoleenväliin Heinäkuussa 2015 Feige paljasti Hope van Dynen / Ampiaisen olleen elokuvan alkuperäisessä käsikirjoituksessa, hänen saatuaan pukunsa "Ant-Manin" lopussa, mutta hänet poistettiin elokuvasta, koska ”"Civil Warissa" on jo niin monen monta hahmoa, ettemme halua tehdä hänelle karhunpalvelusta, niin kuin että hän lentää sisään, kertoo saaneensa oman puvun, ja lentää tiehensä. Emme ole nähneet häntä [vielä] Ampiaisena emmekä halua riistää mahdollisuutta nähdä hänet puvussaan ensimmäistä kertaa, tai taistelemassa Scottin rinnalla tavalla, jolla se voisi toimia, joten toistaiseksi säästämme sen myöhemmäksi.” Kuukauden lopussa toinen "Spider-Man: Homecomingin" käsikirjoittajista, Jonathan M. Goldstein, vahvisti Hollandin esiintyvän "Civil Warissa".


title: Captain America: Civil War

text: Syyskuussa 2015 Mark Ruffalo, joka näyttelee MCU-elokuvissa Bruce Banneria / Hulkia, kertoi hahmonsa olleen "Civil Warin" alkuperäisessä käsikirjoituksessa, mutta "Age of Ultronin" lopun tapahtumien vuoksi se poistettiin, koska Marvel ei tässä elokuvassa ”halunnut paljastaa missä hän on ja miksi”. Helmikuussa 2016 Freemanin roolihahmon paljastettiin olevan Everett Ross, terrorisminvastaisen yksikön jäsen, joka on sarjakuvissa ollut tekemisissä myös Mustan Pantterin kanssa. Huhtikuussa Alfre Woodardin ja Jim Rashin paljastettiin esiintyvän elokuvassa, sekä vahvistettiin Marisa Tomein esiintyminen May Parkerin roolissa.


title: Captain America: Civil War

text: Kuvaukset alkoivat huhtikuussa 2015 Atlantan Pinewood Studiosilla. Elokuun alussa tuotanto siirtyi Berliiniin, ja kuvauspaikkoihin kuuluu myös kaupungin olympiastadion sekä Leipzig/Hallen lentoasema Schkeuditzissa. Kuvaukset päättyivät elokuun 2015 lopulla.


title: Captain America: Civil War

text: Industrial Light & Magic (ILM) vastaa elokuvan erikoisefekteistä.


title: Captain America: Civil War

text: "Captain America: Civil War" sai ensiesityksensä Dolby Theatressa 12. huhtikuuta 2016. Suomessa elokuva sai ensi-iltansa 27. huhtikuuta 2016 ja Yhdysvalloissa 6. toukokuuta 2016.


title: Captain America: Civil War

text: Elokuvan ensimmäinen traileri esitettiin "Jimmy Kimmel Live!" -keskusteluohjelmassa 24. marraskuuta 2015. Traileri saavutti ensimmäisen vuorokauden aikana yli 61 miljoonaa katselukertaa rikkoen "in" 34 miljoonan ennätyksen vuodelta 2014. Super Bowl 50:n aikana 7. helmikuuta 2016 esitettiin teaser-traileri, joka herätti eniten keskustelua kaikista samana päivänä julkaistuista trailereista. Elokuvan toinen ja viimeinen traileri julkaistiin 10. maaliskuuta 2016.


title: Captain America: Civil War

text: Feigen mukaan "Civil War" on viimeinen osa Kapteeni Amerikan elokuvatrilogiasta, joka alkoi elokuvan "The First Avenger" myötä. Vaikka kyseessä on viimeinen sooloelokuva Evansin sopimuksessa Marvel Studiosin kanssa, Evans ilmoitti syyskuussa 2015 olevansa valmis pidentämään sopimusta pidemmällekin kuin hänen tämänhetkisen sopimuksensa viimeisiin elokuviin, "iin" ja "en", asti. Marraskuussa 2018 Joe Russo vihjaili, ettei Evansin rooli Kapteeni Amerikkana olisi ohi vielä "Endgamen" jälkeen.


title: Stegnospermataceae

text: Stegnospermataceae on muutamalajinen kasviheimo koppisiemenisten Caryophyllales-lahkossa.


title: Stegnospermataceae

text: Heimon kasvit ovat melko kiipeilevä- tai suikertavavartisia ja karvattomia puuvartiskasveja, joilla sekundaariseen paksuuskasvuun liittyvä jälsisolukko on hajanainen. Lehdet ovat meheviä. Kukinto on terttumainen. Kukissa on tavallisesti viisi terämäistä kehälehteä enemmän tai vähemmän ratasmaisesti, tavallisesti kahdeksasta kymmeneen tyvestään yhtynyttä hedettä, mesirauhasia sikiäimen tyvellä ja kahdesta viiteen yhteen kasvaneen emilehden muodostama sikiäin. Siemenaiheita on yhtä monta kuin emilehtiäkin ja ne kiinnittyvät istukoihin, joista sikiäimen kypsyessä tulee vapaita keski-istukoita. Hedelmä on kota, ja siemenet ovat vaipallisia.


title: Stegnospermataceae

text: Lajit kasvavat Keski-Amerikassa ja Antilleilla rannikkoalueilla.


title: Stegnospermataceae

text: Heimossa on vain yksi kolmelajinen sukua, "Stegnosperma". Se on usein viety kermesmarjakasvien heimoon (Phytolaccaceae), jonka kasveja se melkoisesti muistuttaa, mutta erojakin on.


title: Stegnospermataceae

text: Seuraavan luettelon mukaan "Stegnosperma"-lajeja on viisi:


title: Vegard Bjerkreim Nilsen

text: Vegard Bjerkreim Nilsen (s. 2. syyskuuta 1993) on norjalainen maastohiihtäjä.


title: Vegard Bjerkreim Nilsen

text: Nilsen kilpaili maailmancupissa ensimmäisen kerran 11. tammikuuta 2014 Nové Město na Moravěssa vapaan hiihtotavan sprintissä. Hänen paras sijoituksensa maailmancupissa on 8. sija Östersundin perinteisen hiihtotavan sprintissä 14. helmikuuta 2015.


title: Simen Hegstad Krüger

text: Simen Hegstad Krüger (s. 13. maaliskuuta 1993) on norjalainen maastohiihtäjä.


title: Simen Hegstad Krüger

text: Hegstad voitti olympiakultaa Pyeongchangin talvikisojen 2018 yhdistelmähiihdossa kahdeksan sekuntia ennen Martin Johnsrud Sundbytä. 15 kilometrin vapaan hiihtotavan kilpailussa hän sai hopeaa 18,3 sekuntia Dario Colognalle hävinneenä. Viestissä hän hiihti kolmannen osuuden Norjan kultajoukkueessa.


title: Simen Hegstad Krüger

text: Krüger kilpaili maailmancupissa ensimmäisen kerran 16. maaliskuuta 2013 Oslon 50 kilometrin vapaan hiihtotavan kilpailussa, jossa hänen sijoituksensa oli 43:s. Ensimmäiset maailmancupin pisteensä hän saavutti Lillehammerissa joulukuussa 2014 sijoituttuaan kolmen päivän kiertueella 21:nneksi. Kymmenen parhaan joukkoon hän sijoittui ensimmäisen kerran joulukuussa 2016 oltuaan Lillehammerin "Nordic Opening" -tapahtuman 10 kilometrin vapaan hiihtotavan etapilla viides. Yksittäisessä maailmancup-kilpailussa hän debytoi kymmenen parhaan joukossa oltuaan viikkoa myöhemmin yhdeksäs Davosin 30 kilometrin vapaan hiihtotavan kilpailussa. Tour de Skillä 2017 hän oli kolmas Oberstdorfin takaa-ajokilpailun osuusajoissa ja Toblachin 10 kilometrin vapaan hiihtotavan kilpailussa. Tour de Skin kokonaiskilpailussa hän sijoittui kahdeksanneksi. Yksittäisessä maailmancupin kilpailussa hän saavutti ensimmäisen palkintosijansa, ja samalla voittonsa, Toblachin 15 kilometrin vapaan hiihtotavan kilpailussa joulukuussa 2017. Tour de Skillä 2018–2019 hän sijoittui toiseksi Toblachin 15 kilometrin vapaan hiihtotavan kilpailussa ja loppunousuun päättyneen viimeisen etapin osuusajoissa. Kiertueen kokonaistuloksissa hän oli kolmas. Hän oli myös toinen Ulricehamnissa 15 km:n vapaan kilpailussa.


title: Simen Hegstad Krüger

text: Krüger on junioreiden MM-hopeamitalisti 4 × 5 kilometrin viestistä Liberecistä 2013. Alle 23-vuotiaiden MM-kilpailuissa hän sai 15 kilometrin vapaan hiihtotavan kilpailussa hopeaa 2015 ja kultaa 2016.


title: Simen Hegstad Krüger

text: Krüger sai Norjan-mestaruuskilpailuissa pronssia 20 kilometrin yhdistelmäkilpailussa 2013. NM-kilpailuissa 2016 hän saavutti pronssia kymmenen kilometrin vapaan hiihtotavan kilpailussa ja kultaa Lyn Skin viestijoukkueessa yhdessä Jonas Udjus Frorudin ja Hans Christer Holundin kanssa. Hän voitti Norjan-mestaruuden 15 kilometrin vapaan hiihtotavan kilpailussa 2018.


title: Minerve-luokka (sukellusvene)

text: Minerve-luokka oli Ranskan merivoimien sukellusveneluokka toisessa maailmansodassa ().


title: Minerve-luokka (sukellusvene)

text: Luokka pohjautui Ranskan amiraliteetin 630-tonnin sukellusveneiden suunnitelmiin, mutta niiden moottorin tehoa ja aseistusta oli parannettu. Aluksissa oli kuusi 550 millimetrin torpedoputkea, joista neljä keulassa ja kaksi perässä. Näiden lisäksi oli kolme 400 millimetrin torpedoputkea.


title: Mathias Rundgreen

text: Mathias Rundgreen (s. 21. helmikuuta 1991) on norjalainen maastohiihtäjä.


title: Mathias Rundgreen

text: Rundgreen kilpaili maailmancupissa ensimmäisen kerran 8. maaliskuuta 2014 Oslossa 50 kilometrin perinteisen hiihtotavan kilpailussa, jossa hänen sijoituksensa oli 33:s. Ensimmäiset maailmancupin pisteensä hän sai oltuaan 27:s Rybinskissä vapaan hiihtotavan 15 kilometrillä tammikuussa 2015. Kymmenen parhaan joukkoon hän sijoittui ensimmäisen kerran oltuaan seitsemäs Lahdessa vapaan hiihtotavan sprintissä maaliskuussa 2015. Maailmancupissa Rundgreen nousi palkintopallille ensimmäisen ja toistaiseksi ainoan kerran 30 km yhdistelmähiihtokilpailussa oltuaan kolmas Pyeongchangissa helmikuussa 2017.


title: Mathias Rundgreen

text: Rundgreen voitti juniorien maailmanmestaruuden viestissä Otepäässä 2011 ja alle 23-vuotiaiden MM-pronssia 15 kilometrin perinteisen hiihtotavan kilpailussa Val di Fiemmessä 2014.


title: Limeaceae

text: Limeaceae on pieni, yhden suvun käsittävä kasviheimo koppisiemenisten Caryophyllales-lahkossa.


title: Limeaceae

text: Kasvit ovat ruohoja tai matalia pensaita. Lehtiasento on kierteinen. Kukinto voi sijaita lehteä vastapäätä. Terälehtimäiset kukan osat ovat kynnellisiä, harvoin ne puuttuvat. Heteitä on tavallisesti viisi, harvoin kuusi tai seitsemän; tyvestään ne ovat kasvaneet yhteen. Sikiäin koostuu kahdesta yhtyneestä emilehdestä ja on väliseinällinen. Kummassakin emilehdessä on yksi riippuva siemenaihe. Vartaloita on kaksi. Hedelmä on lohkohedelmä ja siemenet kalpean keltaisia tai ruskeita. Kromosomiluku n = 9.


title: Limeaceae

text: Kukan rakenteen tulkinta tuottaa hieman vaikeuksia. Terälehtimäiset osat saattavat olla terämäisiä joutoheteitä; ne lähtevät uloimpien heteiden tyviltä. Myös sikiäimen luonne on epäselvä, mutta luotteja on ainakin kaksi, ja toisinaan on myös selvästi kaksi vartaloa, jotka ovat hyvin lähellä toisiaan tyviosastaan.


title: Limeaceae

text: Suurin osa lajeista kasvaa Etelä-Afrikassa. Lisäksi niitä on Itä-Afrikassa, Sahelin alueella ja Etelä-Aasiassa.


title: Limeaceae

text: Heimossa on vain suku "Limeum" ja siinä 21 lajia. Suku on aiemmin sisällytetty heimoon Molluginaceae.


title: Limeaceae

text: "Limeum"-lajeja:


title: Martin Løwstrøm Nyenget

text: Martin Løwstrøm Nyenget (s. 1. huhtikuuta 1992) on norjalainen maastohiihtäjä.


title: Martin Løwstrøm Nyenget

text: Nyenget kilpaili maailmancupissa ensimmäisen kerran 8. maaliskuuta 2014 Oslon 50 kilometrin perinteisen hiihtotavan kilpailussa, jossa hänen sijoituksensa oli 41. Nyenget hiihti ensimmäisen kerran maailmancupin pisteille toisessa maailmancup-kilpailussaan Lahdessa 8. maaliskuuta 2015 sijoituttuaan neljänneksi 15 kilometrin perinteisen hiihtotavan kilpailussa.


title: Martin Løwstrøm Nyenget

text: Nyenget voitti juniorien MM-pronssia 4 x 5 kilometrin viestissä Erzurumissa 2012.


title: Johan Hoel

text: Johan Hoel (s. 17. joulukuuta 1994) on norjalainen maastohiihtäjä.


title: Johan Hoel

text: Hoel hiihti ensimmäisen maailmancupin osakilpailunsa 14. maaliskuuta 2015 keskeyttäen Oslossa pidetyn 50 kilometrin vapaan hiihtotavan yhteislähtökilpailun. Ensimmäiset maailmancupin pisteensä hän sai oltuaan 18:s Oslon perinteisen hiihtotavan 50 kilometrin yhteislähtökilpailussa 2016.


title: Johan Hoel

text: Hoel saavutti juniorien MM-kilpailuissa Val di Fiemmessä 2014 maailmanmestaruuden 4 x 5 kilometrin viestissä ja MM-pronssia yhdistelmäkisassa.


title: Håvard Solås Taugbøl

text: Håvard Solås Taugbøl (s. 20. elokuuta 1993) on norjalainen maastohiihtäjä.


title: Håvard Solås Taugbøl

text: Taugbøl kilpaili maailmancupissa ensimmäisen kerran 15. joulukuuta 2013 Davosin vapaan hiihtotavan sprintissä ollen 21:s. Kymmenen parhaan joukkoon hän sijoittui ensimmäisen kerran oltuaan seitsemäs Davosin vapaan hiihtotavan sprintissä joulukuussa 2014. Parhaimmillaan hän on sijoittunut neljänneksi Lahden vapaan hiihtotavan sprintissä maaliskuussa 2015.


title: Håvard Solås Taugbøl

text: Taugbøl on saavuttanut kaksi juniorien MM-mitalia viestissä: pronssia Erzurumissa 2012 ja hopeaa Liberecissä 2013.


title: Emil Iversen

text: Emil Iversen (s. 12. elokuuta 1991) on norjalainen maastohiihtäjä.


title: Emil Iversen

text: Iversen kilpaili maailmancupissa ensimmäisen kerran 7. joulukuuta 2013 Lillehammerin 15 kilometrin vapaan hiihtotavan kilpailussa sijoittuen 37:nneksi. Joulukuussa 2014 hän sijoittui kuudenneksi Lillehammerissa kolmen kilpailun kiertueeseen kuuluneessa vapaan hiihtotavan sprintissä. Kiertueen lopputuloksissa hän oli 27:s.


title: Emil Iversen

text: Yksittäisessä maailmancupin kilpailussa hän sijoittui kymmenen parhaan joukkoon ensimmäisen kerran tammikuussa 2015 oltuaan kuudes Rybinskin vapaan hiihtotavan sprintissä. Tour de Skillä 2016 hän voitti perinteisen hiihtotavan sprintin Oberstdorfissa. Ensimmäisen palkintosijansa yksittäiset etapit pois lukien hän saavutti helmikuussa 2016 voitettuaan Lahdessa vapaan hiihtotavan sprintin. Ski Tour Canadalla hän voitti perinteisen hiihtotavan 17,5 kilometrin yhteislähtökilpailun Montrealissa. Maailmancupin kokonaiskilpailussa hän sijoittui kahdeksanneksi kaudella 2015–2016.


title: Emil Iversen

text: Iversen sijoittui kaudella 2016–2017 toiseksi Kuusamon 15 kilometrin perinteisen hiihtotavan kilpailussa. Hän oli Falunissa toinen vapaan hiihtotavan sprintissä ja voitti 30 kilometrin perinteisen hiihtotavan yhteislähtökilpailun. Kaudella 2017–2018 hän voitti Tour de Skihin kuuluneen 15 kilometrin vapaan hiihtotavan yhteislähtökilpailun Oberstdorfissa. Hän oli Planicassa toinen perinteisen hiihtotavan sprintissä. Maailmancupin kokonaiskilpailussa hän sijoittui yhdeksänneksi ja sprintticupissa neljänneksi.


title: Emil Iversen

text: Iversen sijoittui kaudella 2018–2019 toiseksi Kuusamon 15 kilometrin perinteisen hiihtotavan kilpailussa. Lillehammerin Nordic opening -tapahtumassa hän oli kolmas. Tour de Skillä hän voitti Oberstdorfin 15 kilometrin perinteisen hiihtotavan yhteislähtökilpailun.


title: Emil Iversen

text: Iversen sijoittui ensimmäisissä arvokisoissaan Lahden MM-kilpailuissa 2017 vapaan hiihtotavan sprintissä kymmenenneksi ja parisprintissä neljänneksi parinaan Johannes Høsflot Klæbo. Ennen loppusuoraa Iversen oli vielä ankkuriosuudellaan ensimmäisenä ennen Iivo Niskasta. Iversen kuitenkin kaatui viimeisessä kaarteessa kiilattuaan Niskasen eteen. Niskanen kompastui norjalaiseen, ja Iversen jäi kilpailussa neljänneksi podiumin ulkopuolelle.


title: Emil Iversen

text: Pyeongchangin olympialaisissa 2018 Iversen sijoittui perinteisen hiihtotavan sprintissä kahdeksanneksi ja 50 kilometrillä kymmenenneksi.


title: Emil Iversen

text: Iversen voitti juniorien maailmanmestaruuden 4 × 5 kilometrin viestissä Otepäässä 2011.


title: Emil Iversen

text: Iversen seurusteli maastohiihtäjä Heidi Wengin kanssa vuosina 2011–2015.


title: Lophiocarpaceae

text: Lophiocarpaceae on pieni, vain kaksi sukua käsittävä kasviheimo koppisiemenisten Caryophyllales-lahkossa.


title: Lophiocarpaceae

text: Kukinto on kolmekukkaisista pikkuviuhkoista koostuva terttu tai lehteä vastapäätä varren toisella puolella sijaitseva viuhko. Kukan rakenne on heimon kahdessa suvussa melko erilainen. Terälehtimäisiä osia kukassa on useita ja ne ovat enemmän tai vähemmän yhteen kasvaneita suvussa "Corbichonia", suvussa "Lophiocarpus" ne puuttuvat. Heteitä on neljä ("Lophiocarpus") tai useita. Sikiäin on yhdislehtinen, joko kahden tai viiden emilehden muodostama; edellisessä tapauksessa se on yksilokeroinen. Istukka on aksiletyyppinen ("Corbichonia") tai neljä istukkaa on poikittaisessa asennossa ("Lophiocarpus"). Siemenaiheita sikiäimessä on vain yksi ("Lophiocarpus") tai kussakin emilehdessä monta ("Corbichonia"). Hedelmä on pähkylä tai kota, ja suvussa "Corbichonia" siemenet ovat vaipallisia.


title: Lophiocarpaceae

text: Heimo kasvaa enimmäkseen Lounais-Afrikassa, mutta myös muualla Afrikassa hajanaisesti, yhtenäisimmin Itä-Afrikassa, ja Intian niemimaan länsiosassa.


title: Lophiocarpaceae

text: Heimossa on kaksi sukua ja kuusi lajia. Aikaisemmin "Lophiocarpus" liitettiin kermesmarjakasveihin (Phytolaccaceae) ja "Corbichonia" heimoon Molluginaceae.


title: Dougabougou

text: Dougabougou on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoesta haarautuvan Sahelin kanavan varrella 55 kilometriä Ségousta maanteitse koilliseen. Kunnassa on 29 200 asukasta (vuonna 2009).


title: Dougabougou

text: Dougabougoun kunta rajoittuu lännessä Ségoun piirin Sansandingin, etelässä Markalan, lännessä Baguindadougoun ja N’Koumandougoun sekä pohjoisessa Nionon piirin Siribalan kuntiin. Sen alueella virtaavat Office du Nigerin Sahelin ja Ongoïban kastelukanavat. Kuntaan kuuluu seitsemän kylää.


title: Dougabougou

text: Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, hirssi, durra, lehmänpapu, maapapu, seesami, okra, sipuli ja sokeriruoko. Kotieläimiä ovat naudat, lampaat, vuohet, siat ja siipikarja. Lisäksi harjoitetaan käsityöammatteja ja kaupankäyntiä. Dougabougoussa toimii sokeritehdas.


title: Dougabougou

text: Kunnan läpi kulkee Ségoun ja Nionon välinen maantie RN33. Palveluihin kuuluvat koulut ja kaksi terveysasemaa.


title: Kinaray-a

text: Kinaray-a on Filippiineillä Panayn ja Mindanaon saarilla puhuttu keskifilippiiniläinen kieli. Sitä puhui SIL Internationalin mukaan äidinkielenään ihmistä vuonna 1994.


title: Florin Cezar Ouatu

text: Florin Cezar Ouatu (eli Cezar; s. 18. helmikuuta 1980 Ploieşti) on romanialainen oopperalaulaja ja pianisti. Hän on ääneltään kontratenori. Cezar on esiintynyt muun muassa Andrea Bocellin kanssa. Hänet valittiin edustamaan Romaniaa vuoden 2013 Eurovision laulukilpailuun Malmöön kappaleella "It's My Life". Cezar selviytyi finaaliin, jossa hän sijoittui sijalle 13 65 pisteellään Tanskan voittaessa kilpailun. Hän on ollut aktiivinen vuodesta 2004. Cezar laulaa oopperan lisäksi myös muun muassa jazzia ja popia.


title: Balthasar Schneider

text: Balthasar Schneider (s. 27. marraskuuta 1984 Egg, Itävalta) on uransa jo päättänyt itävaltalainen mäkihyppääjä. Schneider edusti SC Bregenzerwaldia. Hän debytoi mäkihypyn maailmancupissa tammikuussa 2002. Schneiderin paras henkilökohtainen sijoitus maailmancupissa on Oslon 12. sija maaliskuulta 2007. Continental Cupin kokonaiskilpailun Schneider voitti kaudella 2006-2007 ja oli kahdesti toinen. Hän voitti nuorten MM-kisoista kaksi mitalia joukkuekilpailuista vuosilta 2001 ja 2002. Schneider lopetti uransa vuonna 2011.


title: Jattujärvi

text: Jattujärvi on Pirkanmaalla Sastamalan (entinen Suodenniemi) ja Satakunnan Porin (entinen Lavia) rajalla Jätinmaan kylässä sijaitseva järvi, joka kuuluu Kokemäenjoen vesistön Kauvatsanjoen valuma-alueen Kauvatsanjoen ala-osan alueen Kiikoisjoen alueeseen.


title: Jattujärvi

text: Järven pinta-ala on 7,1 hehtaaria ja sen pituus on 550 metriä ja leveys 200 metriä. Järven rantaviiva on 1,2 kilometriä pitkä ja ranta on pääosin moreeni- ja kalliopohjaista metsämaastoa, mutta itäranta rajautuu peltoon. Järvellä on kolme loma-asuntoa. Aivan järven pohjoisrannassa on Lavian kunnan aluetta.


title: Jattujärvi

text: Vuoden 1855−56 Kalmbergin kartastossa järven nimenä oli "Jattijärvi".


title: Jättijärvi

text: Jättijärvi on Pirkanmaalla Sastamalassa "Jätinmaan" kylässä sijaitseva järvi, joka kuuluu Kokemäenjoen vesistön Kauvatsanjoen valuma-alueen "Kauvatsanjoen ala-osan alueen" "Kiikoisjoen alueeseen".


title: Jättijärvi

text: Järven pinta-ala on 20 hehtaaria ja sen pituus on 950 metriä ja leveys 350 metriä. Järven luusua sijaitsee järven lounaisrannalla, josta saa alkuunsa noin 3 kilometriä pitkä laskuoja Kuorsumaanjärveen. Järveen laskee vain muutama oja, joista yksi laskee pohjoisesta "Pikku-Jättin" suolta.


title: Jättijärvi

text: Järven rantaviiva on 2,1 kilometriä pitkä ja ranta on pääosin moreeni- ja kalliopohjaista metsämaastoa. Järven pohjois- ja eteläpäät ovat avosuota ja länsirantaan rajautuu peltoa. Länsirannat ovat matalia ja kasvavat järviruohoa.


title: Jättijärvi

text: Vuoden 1855−56 Kalmbergin kartastossa järvi oli piirretty kaksi kertaa nykyistä pitemmäksi. Tämä viittaa järvenlaskuun, missä vedenpintaa on alennettu. Nykykarttasta huomaa, että järvenlasku jakoi järven kahtia, josta ylin osa jäi suoksi (sisällään Pikku-Jätti lampi) ja alin osa säilyi järvenä. Vanhaan järvenpohjaan muodostui laajat avosuot.


title: Kaivantojärvi

text: Kaivantojärvi on Satakunnassa Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen "Kauvatsanjoen ala-osan alueen" "Kiikoisjoen alueeseen".


title: Kaivantojärvi

text: Pienen järven pituus on 100 metriä. Järven luusua sijaitsee järven länsirannalla, josta saa alkuunsa kilometrin pituinen oja alavalle suolle. Siitä lähtee toinen oja Kiikoisjokeen.


title: Karhujärvi (Sastamala)

text: Karhujärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen "Kauvatsanjoen ala-osan alueen" "Kiikoisjoen alueeseen".


title: Karhujärvi (Sastamala)

text: Järven pinta-ala on 4,8 hehtaaria ja sen pituus on 350 metriä ja leveys 200 metriä. Järven luusua sijaitsee järven etelärannalla, josta saa alkuunsa noin 4 kilometriä pitkä "Karhuoja". Karhuoja kulkee kuivatetun "Metsäjärven" kautta ja kääntyy "Myllyojana" länteen kohti Kiikoisjokea ja yhtyy siihen 1,3 kilometriä Putajan kylästä alavirtaan.


title: Karhujärvi (Sastamala)

text: Järven rantaviiva on 0,93 kilometriä pitkä ja ranta on pääosin moreeni- ja kalliopohjaista metsämaastoa. Rannoilla on kolme loma-asuntoa ja sinne johtaa metsäautotie.


title: Rusohuppuorneero

text: Rusohuppuorneero ("Clibanornis erythrocephalus") on orneeroiden heimoon kuuluva varpuslintu.


title: Rusohuppuorneero

text: Rusohuppuorneeroa tavataan Ecuadorissa ja Perussa. Sen kannan arvioidaan olevan 3 500–15 000 yksilöä. Lajia uhkaa nopea metsien tuhoutuminen, ja se on luokiteltu vaarantuneeksi.


title: Rok Zima

text: Rok Zima (s. 7. elokuuta 1988 Kranj) on uransa jo päättänyt slovenialainen mäkihyppääjä. Zima edusti NSK Trzic Trifixiä. Urallaan hän osallistui vain yhteen mäkihypyn maailmancupin osakilpailuun, tammikuussa 2011 hän oli Willingenissä 34. Zima voitti Continental Cupin kaudella 2010-2011. Continental Cupissa Zima kilpaili kaudet 2007-2012 voittaen yhden osakilpailun ja ollen kahdeksasti palkintokorokkeella.


title: Ruso-orneero

text: Ruso-orneero ("Clibanornis rectirostris") on orneeroiden heimoon kuuluva varpuslintu.


title: Ruso-orneero

text: Ruso-orneeroa tavataan Brasiliassa ja Paraguayssa. Lajin kanta on vakaa, ja se on luokiteltu elinvoimaiseksi.


title: Pikkuhuiskija

text: Pikkuhuiskija ("Sclerurus rufigularis") eli aiemmalta nimeltään pikkukarikeorneero on kaivajien heimoon kuuluva varpuslintu.


title: Pikkuhuiskija

text: Pikkuhuiskijaa tavataan laajalla alueella Etelä-Amerikan pohjoisosissa. Lajin ei uskota olevan vaarassa, ja se on luokiteltu elinvoimaiseksi.


title: Harmaakurkkuhuiskija

text: Harmaakurkkuhuiskija ("Sclerurus albigularis") eli aiemmalta nimeltään harmaakurkkuorneero on kaivajien heimoon kuuluva varpuslintu.


title: Harmaakurkkuhuiskija

text: Harmaakurkkuhuiskijaa tavataan Boliviassa, Brasiliassa, Costa Ricassa, Ecuadorissa, Kolumbiassa, Panamassa, Perussa, Trinidad ja Tobagossa ja Venezuelassa. Lajia uhkaa metsien tuhoutuminen, ja se on luokiteltu silmälläpidettäväksi.


title: Natalja Žukova

text: Natalja Sergejevna Žukova (; s. 19. heinäkuuta 1992 Kazan) on venäläinen maastohiihtäjä. Žukova debytoi maastohiihdon maailmancupissa helmikuussa 2013 Sotšissa saavuttaen heti ensimmäiset pisteensä ollen kymmenes. Žukovan paras sijoitus maailmancupissa on tammikuulta 2014 Szklarska Poreban 10 kilometrin perinteisen hiihtotavan kilpailun kahdeksas sija. Hän osallistui myös vuoden 2014 talviolympialaisiin kotimaassaan Sotšissa. Olympialaisissa Žukovan paras sijoitus oli seitsemäs 10 kilometrin perinteisen kilpailussa. Falunin MM-kilpailuissa 2015 hän oli 15 kilometrin yhdistelmäkilpailussa kolmastoista. Žukova oli mukana myös vuoden 2013 MM-kisoissa Val di Fiemmessä.


title: Isohuiskija

text: Isohuiskija ("Sclerurus caudacutus") eli aiemmalta nimeltään isokarikeorneero on kaivajien heimoon kuuluva varpuslintu.


title: Isohuiskija

text: Isohuiskijaa tavataan Boliviassa, Brasiliassa, Kolumbiassa, Equadorissa, Ranskan Guayanassa, Guayanassa, Perussa, Surinamessa ja Venezuelassa. Lajin ei uskota olevan vaarassa, ja se on luokiteltu elinvoimaiseksi.


title: Kuorsumaanjärvi

text: Kuorsumaanjärvi on Pirkanmaalla Sastamalassa "Kuorsumaan" kylässä sijaitseva järvi, joka kuuluu Kokemäenjoen vesistön Kauvatsanjoen valuma-alueen "Kauvatsanjoen ala-osan alueen" "Kiikoisjoen alueeseen". Järvi on vanhastaan tunnettu lintujärvi.


title: Kuorsumaanjärvi

text: Järven pinta-ala on 180 hehtaaria ja sen pituus on 2,2 kilometriä ja leveys 1,1 kilometriä. Järven luusua sijaitsee järven etelärannalla, josta saa alkuunsa 6,0 kilometriä pitkä "Kuorsumaanoja", joka laskee Kiikoisjokeen.


title: Kuorsumaanjärvi

text: Järven rantaviiva on 6,9 kilometriä pitkä ja ranta on pääosin moreeni- ja kalliopohjaista metsämaastoa. Länsirannat ovat peltojen reunustamia, mutta etelä- ja pohjoisrannat ovat ojitettua metsäistä suota. Rannoilla on loma-asutusta ja ympäristössä on useita maatiloja.


title: Kuorsumaanjärvi

text: Kuorsumaanjärvi on eutrofinen järvi, jonka etelä- ja pohjoispäät ovat ehtineet kasvaa umpeen. Järven kasvituotanto on runsasta ja elättää runsaan hyönteiskannan. Hyönteisiä hyödyntävät lukuisat linnut, joita pesii järvellä useita lajeja. Rannat ovat pääosin ruokoluhtaa, kaislaluhtaa ja korteluhtaa.


title: Kuorsumaanjärvi

text: Tavattavia kasvilajeja ovat muun muassa kapealehtiosmankäämi, nuokkurusokki, uistinvita, pystykeiholehti, terttualpi, myrkkykeiso, sorsansammal, hetesirppisammal, upposirppisammal ja isovesitähti. Pesimälinnustoon kuuluvat ainakin härkälintu, laulujoutsen, silkkiuikku, sinisorsa, tavi, heinätavi, lapasorsa, punasotka, tukkasotka, telkkä ja nokikana, mustakurkku-uikku, kurki, luhtahuitti ja ruskosuohaukka. Syys- ja kevätmuuton aikana järvi on lintujen levähdyspaikka muun muassa joutsenille.


title: Kuorsumaanjärvi

text: Järvellä on pohjoispäässä sijaitsevat vuonna 2003 valmistuneet laavu ja lintutorni ja kaakkoiskulmassa toinen laavu. Laavut liittyvät "Kuasman Kiäppi"-retkeilyreitin rakentamiseen. Koillisrannassa on uimaranta.


title: Kuorsumaanjärvi

text: Järven vedenpintaa haluttiin alentaa ja siksi jätettiin hakemus järvenlaskusta vuonna 1853. Vuoden 1855−56 Kalmbergin kartastossa järven nimi kirjoitettiin "Kuorsumanjärvi" ja sen rantaviivassa oli tuoloin selviä lahtia. Etenkin järven pohjoispää oli pitkulaisempi. Luoteiskulmassa sijaitsi "Kuorsmaan" torppa.


title: Valkokurkkuhuiskija

text: Valkokurkkuhuiskija ("Sclerurus scansor") eli aiemmalta nimeltään ruskoselkäorneero on kaivajien heimoon kuuluva varpuslintu.


title: Valkokurkkuhuiskija

text: Valkokurkkuhuiskijaa tavataan Argentiinassa, Brasiliassa ja Paraguayssa. Lajin ei uskota olevan vaarassa, ja se on luokiteltu elinvoimaiseksi.


title: Ruutukurkkuhuiskija

text: Ruutukurkkuhuiskija ("Sclerurus guatemalensis"), aiemmalta suomenkieliseltä nimeltään ruutukurkkuorneero, on kaivajien heimoon kuuluva varpuslintu.


title: Ruutukurkkuhuiskija

text: Ruutukurkkuhuiskijaa tavataan Meksikon kaakkoisosista Keski-Amerikan kautta Kolumbiaan ja Ecuadoriin ulottuvalla alueella. Lajin kannaksi arvioidaan 20 000–49 999 yksilöä. Se on luokiteltu elinvoimaiseksi.


title: Hypertelis

text: Hypertelis on koppisiemenisten Caryophyllales-lahkoon, Molluginaceae-heimoon kuuluva kasvisuku.